Li Stenbolê dema pirtûkan e 

33 ’yemîn Fûara Pirtûkan a Stenbolê 8 'ê vê mehê li dar 
dikeve. Di fûarê de weşanxaneyên kurd jî hene lê îsal ji salên 
din kêmtir weşanxaneyên kurd beşdar dibin û dîsa di heman 
demê de ji salên din kêmtir gotûbêjên bi kurdî hene. r15 



DAIŞ bo kurdên AKP'yî bû ezmûnek 

Celal Başlangiç ku ev demeke li Pirsûs û Kobanê çavdêriyên xwe 
pêşkêşî raya giştî ya kurd û ya Tirkiyeyê dikir, ji BasNûçe re ragihand 
ku piştî danûstendinên mezin û bi zextên DYA yê, Tirkiye razî bûye 
ku ji bo biçine Kobanê rê bide Pêşmerge. r07 



Nuce 


Rojname ya heftane ya nûçeyî - 2.5 TL 

Sîmir Rûdan 

Em bi cîrokan 

cihêrengiva xwe 

didin der 

r16 



Înîsiyatîf lcet destê hêzên kurd 

Li Kobanê ya ku dû mehe di bin dorpêça DAÎŞ’ê û di 
nav şerekî xedar de ye piştî derbasbûna Peşmerge, 
rewşa şer guherî. Hêzên YPG/YPJ û Peşmerge bi 
çeken giran êrişên DAÎŞ’ê şikandin. Piştî ku Peşmer- 
ge gihîşt Kobanê, êdî ji bajêr brîndar û kuştî nayên 
Pirsûsê. Niştecihên bajêr jî piştî guherîna rewşê dest 
bi vegerê kirin. DAÎŞ’î di nav bajêr de li malan xwe 
vedişêrin. Gelek gund sitendin. DAÎŞ a ku êdî nikare 
êrişên mezin bike, derbeyên mezin dixwe. 


Balafirên hevpeymana nevnetewî jî çeperên DAÎŞ’ê 
bê navber bombardiman dikin. Fermandarên YPG û 
Peşmerge dibêjin wê di nêzîk de mizginiya paqijkirina 
Kobanê ji DAÎŞ’ê bidin. Li Serêkaniyê jî hêzên YPG’ê 
gelek gundên dagirkirî bi dest xistin. Rêvebirên Kan- 
tona Efrînê balê dikşînin ser hewldanên E1 Nusrayê 
ya dorpêça Efrînê. Li bereya Başûr, Serokê Herema 
Kurdistanê Mesûd Barzanî got, DAÎŞ êdî nikare li 
hember Pêşmerge liberxwebide. Rûpel 02-03 



Mesrûr Barzanî 
xîtabê Parleme- 
na Ewropa yê lcir 

Rawêjkarê Encûmena Asayîşa 
Herêma Kurdistanê Mesrûr Barzanî 
xîtabê Parlamentoya Ewropayê kir û 
ji Parlamenê xwest ku ’di şerê li dijî 
terorê de hevkariya Herêma Kurdis- 
tanê berdewam bikin.' 

Li ser vexwendina fermî ya Parla- 
mentoya Yekîtiya Ewropa û Grûba 
Dostaniya Kurdistanê, Mesrûr 
Barzanî serdana Brukselê kir û li ser 
rewşa niha ya Kurdistanê û êrîşên 
DAÎŞ’ê gotarek pêşkêş kir. Rûpel 04 


Dimilkî 

Ziwan 

Rûpel 06 


m 


Baniya welat 


Banê banîyê Çiyayê Arbabê, 
hêlîna mirovên çiyayî ye. Ev 
der taldeya bajarê Bane, welatê 
heyranên serçiyayî ye. Banê li 
ser sînga Kurdistanê, li quntara 
Zagrosan e. Bane li gor pergala 
rêvebirya iranê bajarekî eyaleta 
Kurdistanê ye. Li eyaletê piştî 
Sine, Saqiz û Bîjar, wargeha 
herî mezin Bane ye. 

Ji bilî van bajaran li Ostana 
Kurdistanê Merîwan, Qurwe, 
Dîwandere, Kamyaran û Palan- 
gan jî hene. Peytexta eyaletê 
bajarê Sineye. Rûpel 10-11 


Mala Dengbêjan 

Dibêje, “Ji bo em çanda xwe 
berdewam bikin ez hatim Mala 
Dengbêjan.” Dengbêj Fesîhê 
Pasûrî û dom dike: “Ji bo 
kevneşopiya bingeha wêjeya 
kurdî neyê windakirin û ji bo di 
siberojê de ji nasnameya me re 
bingeheke baş bê çêkirin divê 
mal û Malên Dengbêjan bêtir 
bêne çalakkirin.” 

Rûpel 14 



Esnafên Amedê 
li ber îflasê ne 

Piştî êrîşên DAIŞ’ê yên li ser Ko- 
banê ku xeteriya şikestina Kobanê 
mezin bû di 6 û 7 ’ê îlonê de li hemû 
bajar û gellek navçeyên Kurdistan û 
Tirkiyeyê çalakî pêk hatin û zêdetirî 
40 ’an kesî jiyana xwe ji dest da û 
ziyaneke mezin a aborî pêk hat. Li 
bajer talûkeyê îflasê rû da. Rûpel 09 


Mehmet Gûltekin 


Piyanîst Lewy û Pîrê Êzdiyan 


r13 


Portre 


Tu helbestvan bi qasî wî naşibin xaka xwe 


r12 

Mizgîniya Kobanê nêzîk e 



Piştî ku Pêşmerge gihîşt Kobanê rewşa şer guherî û 
hêzên kurd înîsiyatîfa şer xistin destê xwe 



Barzani: Hêza DAIŞ’ê ya ku 
Pêşmerge têk bibe nema 


Mijdîn Memdûh 

P iştî çûna Pêşmerge ya Kobanê 
ku ev nêzîkî du mehan e ji alî 
DAIŞ’ê ve hatiye dorpêçkirin û 
di bin êrîşan de ye berê şer veguherî û 
li gor agahiyên ku nû dikevin destên 
me kontrol dikeve destê hêzên kurd. 
DAIŞ’a ku bi çekên giran û bi hezaran 
şervanên xwe nêzîkî 50 rojan e êrîşî 
Kobanê dike û bi van êrîşên xwe xe- 
sareke mezin pêk tîne, li gel arasteki- 
rina gellek şervanên din û teknîkên 
xwe yên şer jî, piştî ku Pêşmerge bi 
çekên giran yên wek katyûşa, Grad û 
topên hewanê çû hêdî hêdî şkestinê 
dixwe. Li gor agahiyên ku ji Kobanê 
têne ber destên me, hêzên kurd roj 
bi roj Kobanê ji DAIŞ’ê paqij dikin. 
Hefteya çûyî nêzîkî 10 gund ji destê 
DAIŞ’ê hate rizgarkirin û li nav bajar 
jî hin taxên ku di destê DAIŞ’ê de bûn 
ketin bin kontrola hêzên kurd. 

Tê ragihandin ku bi bombebarana 
frokeyên hêzên hevpeymanê hin 
konvoyên DAIŞ’ê ku dixwazin êrîşan 
pêk bînin hatine îmhakirin û gelek 
şervanên DAIŞ’ê yên ku di nav malan 
de xwe veşartibûn hatine kuştin. Li 
gor van agahiyan di vî şerê ku hêzên 
YPG’ê, Pêşmerge û Artêşa Azad bi 
koordînasyoneke hevpar li dij DAIŞ’ê 
dimeşînin de, hem ji alî psîkolojîk 
û hem jî ji alî leşkerî ve hêzên kurd 
serdest bûne. 

Gel vedigere Kobanê 

Di rojên destpêka şer de piştî ku 
DAIŞ’ê êrîşî navenda bajar kiribû bi 
deh hezaran şêniyên Kobanê ji bêçarî 
ji Kobanê koçî Tirkiyeyê kiribû. Piştû 
çûna Pêşmerge, şer reng guhert û 
şêniyên ku koç kiribûn hêdî hêdî 
vedigerin Kobanê. Hefteya çûyî, bi 
hezaran kesan kom bi kom ji Pirsûsê 
vegeriyan Kobanê. Li gel ku bajar 
ji ber êrîşên çekên giran ziyaneke 
mezin dîbe, gellek mal ji ber van 
êrîşan rûxiyabin û xeterî dom dike jî 
şênî vedigerin bajarê xwe. Xeteriya 
herî mezin kemînên bi teqemenî ne. 
Bi şervanên DAIŞ’a ku hêza wê ya li 
kuçe û bênderan şer bike nema ye re 
di malan de pevçûn pêk tên. 

Pevçûn li eniya başûr gur in 

DAIŞ’a ku ji sê aliyan ve Kobanê 
dorpêç kiribû, di eniyên rojava û 
başûr de derbên mezin xwariye û 
hêza xwe ya êrîşkirinê wunda kirî ye. 
Tê ragihandin ku DAIŞ’ê giraniya 
xwe daye eniya başûr. Di pevçûnên 
hefteya borî de, li gel ku DAIŞ’ê 
di sê eniyan de êrîşan pêk aniye 
jî derbên giran xwariye, bi sedan 
şervanên wê hatine kuştin û gellek 
çek û cibilxaneyên wê ketine destê 
hêzên kurd. Li gor agahiyên ku me ji 


Ji alî din ve Serokê Herêma 
Kurdistanê Mesûd Barzanî bi 
mebesta moraldayînê serdana 
Pêşmergeyên eniya Mexmûrê kir. 

Li gor daxuyaniya ku di malpera 
fermî ya Serokatiya Herêma Kurd- 
istanê de hatiye weşandin Mesûd 
Barzanî li gel Wezîrê Pêşmerge 
Mistefa Seyîd û Sekreterê Giştî yê 
Wezareta Pêşmerge Cebbar Yawer 
serdana eniya Mexmûrê kiriye û ji 
Fermandarê Eniya Mexmûrê Sîrwan 
Barzanî agahî stendine. Di daxuy- 
aniyê de Serokê Herêma Kurdistan 
Mesûd Barzanî serfiraziya xwe ya ji 
ber serkeftinên ku li dij DAIŞ’ê têne 
bidestxistin tîne ziman û ji ber van 
serkeftinan hêzên Pêşmerge pîroz 
dike. 

Di daxuyaniyê de Barzanî dibêje: 
“Pêşmergeyên ku bi lehengî, ji bo 
gelê wî bi aşt û aramî bijî canê xwe 
feda dike şayanî hemû şanaziyan 
e. Hêza terorîstan a ku li dij 
Pêşmergeyên ku bi vîneke polayî 


têdikoşin şer bike nema ye. DAIŞ’ê 
bi domdarî têkçûn jiya ne. Bi saya 
wêrekiya Pêşmerge û berxwedana 
gelê me Herêma Kurdistanê serkeft- 
inên mezin bi dest xistî ye.” 

Ji alî din ve Zaîm Elî jî ragihand ku 
Serokê Herêma Kurdistanê Mesûd 
Barzanî ew wek Fermandarê Mûsil 
û navçeyên Zûmmar û Rabîa îlan 
kirî ye û angaşt ku Mesûd Barzanî 
ji wî re gotiye, “Biçe û wan deveran 
rizgar bike.” Zaîm Elî got: “Lê belê 
her çiqas ez berpirsyar bim jî Birêz 
Barzanî rasterast fermandarî kirî ye 
û operasyon bi rê ve birî ne. Bi saya 
wî me di demeke kurt de Zûmar bi 
tevahî ji DAIŞ’ê rizgar kir.” 

Zaîm Elî ragihand ku li dij DAIŞ’ê 
wan serkeftinên mezin bi dest xistî 
ne û got, “Me ji Bendava Mûsilê heta 
sînorê Zûmmarê 75 gund rizgar ki- 
rin. Di vê serkeftinê de rola bombe- 
baranên frokeyên hêzên hevpeyman 
jî pir grîng bûn. 


berdevkê YPG’ê Polat Can stend, heta 
niha nêzîkî 3 hezar şervanên DAIŞ’ê 
hatine kuştin. Li gor agahiyên ku 
peyamnêrên BasNûçeyê ji navendê 
re radigihînin, piştî ku Pêşmerge 
derbasî Kobanê bûye êdî birîndar an 
jî kuştiyên YPG’ê nayêne Pirsûsê. 

Çalakiyên ku ji bo piştgirîdayîna 
Kobanê li ser sînor hatibûn destpêki- 
rin hê jî dom dikin. Hate ragihandin 
ku komeke mezin a çalakvanan 
xwestiye derbasî Kobanê bibe û di 
wê kêliyê de jina 28 salî Kadriye 
Ortakaya bi guleyên leşkerên tirk 
hatiye kuştin. Weke tê zanîn di 25’ê 
îlonê de jî 4 rojnamegerên ji Tirkiy- 
eyê xwestibûn derbasî Kobanê bibin 
û rastî gulebaranê bûbûn û lê gule 
li wan neketibûn. Ji alî din ve ji bo 
piştgirîdayîna Kobanê ji Kurdistan, 
Tirkiye, Ewropa û hin welatên din 
şande têne Pirsûsê. 

Li Serêkaniyê 100 wargeh ha- 
tin rizgarkirin 

Li gel şerê li Kobanê, her wiha li 
herêmên din ên Rojava jî carnan pe- 
vçûn pêk tên. Navenda Ragihandina 
YPG’ê bi daxuyaniyekê ragihand ku 
hêzên YPG’ê li başûrê Serêkaniyê û 
derdora Gundê Alya yê ku li rojavayê 
Til Temirê dikeve operasyonek li dar 
xistine û di encama vê operasyonê 
de li gel hin gund û goman nêzîkî 
100 wargeh hatine rizgarkirin. YPG’ê 
wiha daxuyand: “Hêzên me li başûrê 
Serêkaniyê û Gundê Alya yê rojavayê 
Til Temirê operasyoneke berfireh 
pêk anîne û di encama vê operasyonê 
de li gel hin gund û goman nêzîkî 
100 wargeh ji destê çeteyan hatine 
rizgarkirin.” 

Di hemû eniyan de hêzên kurd 
serdest in 

Kantona Cizîrê ya ku berê pir 
pevçûn lê diqewimîn, piştî ku DAIŞ’ê 
hêzên xwe arasteyî Kobanê kir hinekî 
aram bû lê hê jî carnan pevçûn 
diqewimin. Di derbarê van pevçûnan 
de Hevserokê Meclîsa Yasadar a 
Kantona Cizîrê Hekîm Xalo da zanîn 
ku li gor demên berê pevçûn kêm 
bûne û pevçûnên ku niha diqewimin 
jî li herêma Cezaayê, Til Ebyad û 
Grê Spî rû didin. Xalo ragihand ku 
li Kantona Cizîrê jî carnan pevçûn 
diqewimin lê di hemû eniyan de ew li 
dij DAIŞ’ê serkeftinan bi dest dixin. 
Xalo wiha dom kir: “Me gelek gund û 
gom ji dest DAIŞ’ê derxist. Ji bo em 
barê Kobanê siviktir bikin em ji alî 
rojavayê Cizîrê ve êrîşî DAIŞ’ê dikin. 
Ji ber vê yekê DAIŞ nikare zêde êrîşî 
herêma Cizîrê bike.” 

Xalo ragihand ku ew bê navber 
bi Kantona Kobanê re têkildar in û 
rewşa Kobanê roj bi roj ber bi başiyê 

Hatina Pêşmerge berxwedan berz kir 


Hevseroka PYD’ê Asya Abdullah jî ji Kobanê daxuyand ku êrîşên DAIŞ’ê 
dom dikin û ji bo êrîşên mezintir pêk bîne DAIŞ ji herêmên din hêzên xwe 
arasteyî Kobanê dike. Abdullah got: “Li dij hemû van planên wan berxwedana 
kurdan pişta DAIŞ’ê dişkêne. Li hin deveran pevçûn dom dikin. Bi serkefti- 
nan re, gelê Kobanê hêdî hêdî vedigerin Kobanê. Her wiha gellek kes jî ji bo 
şer vedigere Kobanê.” 

Asya Abdullah diyar kir ku piştî hatina Pêşmerge berxwedan berztir bûye 
û got: “Beriya hatina Pêşmerge jî berxwedaneke mezin hebû. Bi hatina 
Pêşmerge re ev berxwedan hin mezintir bû. Hatina Pêşmerge gaveke erênî 
bû. Pêşmerge, YPG û Artêşa Azad li Kobanê mil bi mil li dij DAIŞ’ê şer dikin û 


ev hevkarî bi xwe re serkeftinan jî pêk tîne.” Li ser pirsa bandora hatina hêzên 
Artêşa Azad jî ragihand ku Artêşa Azad ji destpêkê ve di bin navê Volkana 
Firatê de li Kobanê bi YPG’ê re li dij DAIŞ’ê şer dikir. Abdullah da zanîn ku 
ew yekîneya din ya ku nû hatiye Kobanê girêdayî Abdulcebar Egîd e û ji 51 
şervanan pêk tê. Asya Abdullah diyar kir ku êrîşên DAIŞ’ê ranewestiyane 
û bang li raya giştî ya kurd û ya cîhanê kir ku li berxwedana Kobanê xwedî 
derkevin. Abdullah got: “Piştgiriya gel jî û piştgiriya ku bi rêyên dîplomatîk 
pêk tên jî pir grîng in. Heta niha korîdora ku ji bo dorpêça Kobanê bişikêne 
nehatiye vekirin. Hemû çalakiyên ku dikarin dorpêçkirina Kobanê bişikêne û 
korîdorê vekin pir grîng in.” 



ve di 
k e«> 


içe. Xalo wiha domand: “însiyatîf 
etiye destê hêzên kurd. Hatina 
hêza Pêşmerge bandorê li guherîna 
vê rewşê kirî ye, lewre Pêşmerge bi 
çekên giran hatine Kobanê û vê yekê 
jî rengê şer guhert. Êdî YPG'ê dest 
bi êrîşan kirî ye. Hêvîdar im ku di 
demeke kurt de DAIŞ ji herêmê bê 
avêtin.” 

Di derbarê rizgarkirina navçeya 
Zûmarê û pêşketina Pêşmerge ya li 
herêma Şengalê de jî Xalo ragihand 
ku hêzên Pêşmerge, YPG, HPG û 
Hêzên Parastina Şengalê (HPŞ), 
li gellek deveran bi hev re êrîşan 
pêk tînin û ji ber van êrîşan DAIŞ 
paşve vedikişe. Xalo da zanîn ku li 
Şengalê jî şer dom dike û got: “Weke 
tê zanîn li Şengalê HPŞ jî şer dikin 
û Pêşmerge, YPG û HPG jî li gelek 
eniyan şer dikin. Duh çend brayên 
me yên êzdî di êrîşan de şehîd ketin. 
Korîdora ku Şengal û Rojava bi hev 
re grêdida jî niha girtî ye û DAIŞ hewl 
dide ku vê korîdorê asê bihêle. Bi ser 
vê korîdorê alîkariyên mirovî jî diha- 
tin şandin, lê belê niha ev ne pêkan 
e. Ji ber vê yekê divê ev korîdor dîsa 
bê vekirin. Li Kampa penaberan a li 
Cizîrê rêveberiyek hate dameziran- 
din û ji alî dezgehan ve alîkarî ji vê 
kampê re têne kirin, lê belê xebat baş 


nameşin. Ji bo zivistanê rê û stargeh 
bi temamî nehatine çêkirin. Her 
çiqas alîkariyên mirovî dom bikin 
jî têrê nakin.” Hekîm Xalo di der- 
barê hebûna Pêşmerge ya Kantona 
Cizîrê de jî da zanîn ku wek fermî 
hêzên Pêşmerge li Kantona Cizîrê 
tune ne, lê belê li herêma sînor bi 
koordînasyona hevbeş a Pêşmerge 
û YPG’ê carnan hêzên Pêşmerge 
derbasî Rojava dibin. Xalo diyar kir 
ku hêzên Pêşmerge wek fermî tenê li 
Kobanê hene. 

Di derbarê Peymana Duhokê ya ku 
di nava kurdan de coş û kelecaneke 
mezin berz kiriye de jî Xalo da za- 
nîn ku heta niha tu geşedanek pêk 
nehatiye. Xalo got: “Di rojên pêş de 
em li bendê ne ku hin geşedan pêk 
bên. Em hêvî dikin ku ew komîteya 
ku hatiye damezirandin di rojên pêş 
de bê herêmê, lê belê ENKS heta niha 
di nav xwe de negihiştiye encamekê. 
Li gor peymanê mafê wan ê ku 
lijneyeke rêvebir a ku ji 12 kesan pêk 
tê damezirînin heye, lê belê ji ber ku 
heta niha lijneyê danemezirandine 
ew nehatine Qamişloyê. Em li benda 
wan in da ku werin û em bi hev re 
meclîseke hevpar damezirînin. Em 
wek TEV-DEM amade ne.” 

Xalo anî ziman ku çalakiyên per- 
çeyên din ji bo wan bûye hêzeke gi- 
yanî û got: “Ev çalakiyên xwedîlêder- 
ketina Rojava hestiyariya bratiyê gurr 
kiriye û bi saya vê xwedîlêderketinê 
gelek hêz, alî û dewlet, bêçar mane 
ku polîtîkayên xwe yên di derbarê 
kurdan de biguherînin.” 

Tu cûdahiya hêz an jî bajarekî 
kurd tune ye 

Fermandarê Yekîneya Pêşmerge ya 
li Kobanê Ahmed Gerdî jî ragihand 
ku kilîlka serkeftina şer ketiye destê 
hêzên kurd û ew gav bi gav ber bi 
serkeftinê ve diçin. Gerdî got: “îşev 
saet 


di 10’an de, hevalên YPG’yî êrîşek 
birin ser avahiyên ku DAIŞ ew wek 
fermangeh bikar tîne. Me jî bi topan 
piştgirî da operasyonê û şer heta 
derengiya şevê dom kir. Ji alî din ve 
frokeyên Amerîkayê jî bombebaranan 
pêk anîn. 7 cesed û emîrekî brîndar 
ên DAIŞ’ê ketin desten me. Emîr ji 
Siûda Erebistanê ye.” Gerdî da zanîn 
ku gellek cihên ku berê di destê 
DAIŞ’ê de bûn hatin rizgarkirin û 
niha tenê rêya Helebê û rojhilatê Ko- 
banê di destê DAIŞ’ê de maye. Gerdî 
got: “Berê gellek cih di destê DAIŞ’ê 
de bûn, lê belê niha mal bi mal şer 
heye, niha şerekî bajarî diqewime. 
Tangeke wan hate şewitandin. Rewşa 
terorîstên DAIŞ’ê pir xeter e. Di warê 
derûnî de rewşa Pêşmerge, YPG û 
Artêşa Azad pir baş e. Em mil bi mil li 
dij van dagirkeran şer dikin.” 

Di derbarê Şervanên Artêşa Azad û 
paqijkirina Kobanê ya ji DAIŞ’ê de jî 
Gerdî diyar kir ku ew di heman eni- 
yan de şer dikin û ew cûdahiyê naxin 
navbera xwe û wan. Gerdî got: “Di 
demeke nêz de em ê Kobanê bi tevahî 
ji DAIŞ’ê rizgar bikin, piştî êrîşên me 
yên dawî ev yek pêkantir bû. Di warê 
cebilxaneyê de kêmasiya me tune 
ye lewre hemû pêdivî ji me re têne 
Kobanê. Bi hatina çekên giran rengê 
şer guherî. Hemû ev şer û tekoşîn ji 
bo azadiya kurdan tê kirin. Li vê derê 
gel û YPG’ê bi kêfxweşî Pêşmerge 
pêşwazî kirin. Em brayên hev in û di 
heman eniyan de mil bi mil şer dikin. 
Şerê Kobanê şerê kurd û Kurdistanê 
ye. Em Kobanê weke mala xwe 
dibînin. Ji ber wê yekê me tev bi 
hev re şerê Kurdistanê dimeşînin. 
Pêdivî bi hêzeke din a Pêşmerge nîne. 
Beriya ku em bêne Kobanê gellek 
brayên me ji bo hatina Kobanê serî 
li dezgehên têkildar dabûn. Me ew 
brayên xwe yên ku dixwestin bêne 
Kobanê şer bikin nehanî Kobanê, 


Ibrahîm spasiya YPG’ê lcir 



lewre pêdiviya YPG’ê bi çekên giran 
heye ne bi şervanan. Weke ku min 
got, bi hezaran Pêşmerge amade bûn 
ku bêne Kobanê û li dij DAIŞ’ê şer 
bikin. Mesrûr Barzaniyê kurê Serokê 
Rêveberiya Herêma Kurdistan Mesûd 
Barzanî ragihand ku ‘Ger pêwîst be 
em amade ne ku bi hêzên xwe bêne 
Kobanê.’ Pêdiviya me bi hêzeke din 
nîne, cebilxaneyên me têra me dikin 
û moralê me pir baş e. 

Gerdî, da zanîn ku YPG, di warê bi- 
karanîna çekan de pispor e lê belê ger 
ku pêdivî hebe ew dikarin alîkariya 
xwe pêşkêşî wan bikin. Gerdî diyar 
kir ku hatina Pêşmerge ya Kobanê 
aşkere dide xuyakirin ku di navbera 
Hewlêr û Kobanê yan jî bajarekî din ê 
Kurdistanê de cûdahî tune ye. Gerdî 
got: “Ji bo me di navbera hemû ba- 
jarên Kurdistanê de cûdahiyek tune 
ye. Kurdistan mala her kurdî ye û şert 
e ku her kurd Kurdistanê biparêze. 
Hatina me ya Kobanê coşeke mezin 
da brayên me yên YPG’yî. Pir kêfxweş 
bûn. Hemû kurd pir kêfxweş bûn. 

Ji ber vê yekê ev hevkarî pir grîng e. 
Divê hemû kurd bibine yek, çimku li 
çar perçeyan jî dijmin heman dijmin 
e. Mînak: DAIŞ cûdahî naxe navbera 
kurdan û hemûyan wek diimin 
dibîne.” 


Cigirê Fermandarê Giştî yê Hêzên Pêşmerge Amîd Deham îbrahim 
Gergerî jî ji BasNûçe re ragihand ku ewbi fermana Parlamana Kurdistan bi 
yekîneyeke ku ji 150 Pêşmergeyan pêk tê hatine Kobanê û got: 

Em ji bo alîkariya brayên xwe YPG’ê hatine Kobanê. Du sê roj berê êrîşeke 
mezin pêk hat. Me bi YPG’ê re bi çekên giran bersiv dane vê êrîşê û me ew 
êrîşa DAIŞ’ê pûç kir. DAIŞ li her derî DAIŞ e. Li Kerkûkê, li Slêmanî, li Ko- 
banê heman DAIŞ e. Kobanê jî axa me ye û emê nehêlin ku DAIŞ li vê derê 


hikumraniyê bike. YPG’ê li Şengal û Rabîayê roleke çalak pêk anî. Ji bo wê 
helwesta wan ez spasiya xwe pêşkêşî YPG’ê dikim. Jixwe me jî dixwest ku em 
bêne vê derê. Tu cûdahiyek di navbera Pêşmerge û YPG’ê de tune. Her du jî ji 
bo heman gelî şer dikin. Hêvîdar im ev hevkarî ji bo yekîtiya me ya ku wê di 
siberojê de pêk bê bibe gaveke bingehîn. Emê tu carî nehêlin ku DAIŞ li ser 
xaka kurdan bibe serdest.” 





























04 I NÛÇE 


BasNÛçe 10-16 Mijdar 2014 


“Li Kobanê em bi hewara xwişk 
û birayê xwe ve çûn” 


Barzani li ser pirsên peyamnerê Şark iil Ewsat ji derbarê çûna Hêzên 
Pêşmerge bo Kobanê û şerkirina wan hember DAIŞ’ê bi girîngî da zanîn 
ku ew ligel xelkê Kobanê hevxwîn, hevregezin û yek netewe ne û wiha 
got: “Em bi hewara xwişk û birayê xwe ve çûn û tişta ku ji destê me bê 
emê ji birayên xwe re bikin, vêca çi li Kobanê bin çi li cihekî din. Çûna 
Hêzên Pêşmerge bo Kobanê ji aliyê manewî ve pir bi bandor bû, ku di 
dîrokê de kêm cara tiştekî wiha bûye. Di dema xwe de Barzaniyê Nemir 
bi hêzekê çûbû Komara Kurdistanê li Mahabadê. Eger em DAIŞ’ê li 
Kobanê bişkînin wê li Başûr jî lawaz bibin, lê mixabin rê wek pêwîst 
ji wan re ji aliyê wan ve nehat vekirin û ku hejmareke mezin bişîne bo 
şerkirinê.” 


Barzanî axaftina xwe wiha domand: “Daxwaza hevkariyê hat kirin û 
Serok Barzanî amadehiya Herêma Kurdistanê nîşan da û kesên amade 
jî hebûn ku biçin li wir şer bikin, lê birayên me yên li wir gotin tenê 
pêwîstiya me bi hêza piştevaniyê heye û pêwîstiya me bi hêza şerker 
nîne, ji ber vê jî tenê hêzeke piştevaniyê çû û niha li wir dest bi şer 
kirine û bandora wan heye.” 

Derheqê rola Tirkiyê û peywendiyên Herêma Kurdistanê ligel wî wela 
tî, Barzanî wiha axifî: “Tirkiye welatekî cîranê Herêma Kurdistanê 
ye û rola wê di pêşketina Herêma Kurdistanê de hebû, ti pirsgirêkeke 
me jî ligel Tirkiyê nîn e û peywendiyên navbera herdû aliyan bi awayekî 
baş birêve diçin.” 


Mesrûr Barzanî li Parlamena Ewropa bû 

Divê Ewropa çelcên giran bide Kurdistanê 



| 'm awêjkarê Encûmena Asayîşa 
Herêma Kurdistanê Mesrûr 
A^Barzanî li Parlamentoya 
Ewropayê gotarek pêşkêş kir ji û ji 
Parlamenê xwest ku zextên iraqê 
bandorê li ser wan neke û gelên 
Ewropî di şerê li dijî terorê de 
hevkariya Herêma Kurdistanê berde- 
wam bikin. 

Li ser vexwendina fermî ya Parla- 
mentoya Yekîtiya Ewropa û Grûba 
Dostaniya Kurdistanê li Parlamentoya 
Ewropayê roja dûşemê (03.11.2014) 
Rawêjkarê Encûmena Asayîşa Netewî 
ya Herêma Kurdistanê Mesrûr Barza- 
nî gehişt Bruksela paytexa Belçîkayê. 
Barzanî roja sêşemê (04.11.2014) li 
Parlamentoya Ewropayê li ser rewşa 
niha ya Kurdistanê û êrîşên DAÎŞ’ê 
gotarek pêşkêş kir. 

Di destpêka rûniştina li parlemenê 
de Tannock behsa dostaniya xwe û 
gelên Ewropayê ligel Kurd û Kurd- 
istanê kir û piştre jî Barzanî axiftina 
xwe kir û da zanîn ku li eniyên şer 


niha bi tevahî rewş li asteke baş e, 
Pêşmergeyên Kurdistanê karîne ku 
gelek navçeyan ji DAIŞ’ê rizgar bikin 
û çûna Pêşmerge jî wiha binavkir: 
“Çûna Pêşmerge bo Kobanê bergiriye 
li hevxwîn û yek netewebûna me ligel 


xelkê xwê ye.” 

Mesrûr Barzanî di axaftina xwe de 
balê kişand ser xetereya DAÎŞ’ê û got, 
ew ne tenê bo Kurdistan û iraqê, lê 
ji bo hemû cîhanê tehdîteke mezin 
e. Barzanî derbarê endamên DAÎŞ’ê 


yê welatiyên Ewropî jî wiha got: 
Endamên DAÎŞ’ê yên ji Ewropayê 
tevlî bûne, wê bibin gef û zerarek 
mezin bo welatên xwe jî. Li gel DAÎŞ’ê 
ti sînorek nîne. Ewbûye sedema 
koçberbûna bi sed hezaran welati- 
yên Kurdistan û iraqê. Wek mînak 
karesata Şengalê ji bilî ku ew navçe 
dagîrkirin bi hezaran kes koçber kirin 
û bi sedan ji qetilkirin, herwiha çek- 
darên DAÎŞ’ê bi dehan keçên kurdên 
ezdî kirine kole.” 

Mesrûr Barzanî derbarê piştgiriya 
alîkariyên Amerîka û Ewropayê de 
spasiya xwe anî ziman û wiha pêde 
çû: “Erîşên esmanî bûn sedem#^ 
rizgarkirina bi hezaran kesan. Piştî 
êrîşên esmanî me karî çendîn navçey- 
an rizgar bikin.” 

Derbarê peywendiyên navbera 
Herêma Kurdistanê û iraqê jî, Bar- 
zanî li rejima Bexdayê rexneyan kir û 
got; “iraqê ne tenê alîkariya me nekir, 
di şerê dijî terorê de, meaş jî qut kir. 
Ku di demekê de Pêşmerge iraqê 



Elmar Brok: Emê bi her awayî 
alîlcariya Kurdistanê bilcin 


Li ser daxuyaniyên rayedarên 
Tirk û nûçeyên di derbare şandina 
çekdarên ASA’yê de Serokê PYD’ê 
Salih Mislîm van daxuyanî û 
nûçeyan derewand û got: “Ev 
nûçe û daxuyanî bi zanebûn têne 
pêşkêşkirin. Armanc tevlîhevkirina 
vê mijarê ye. Jixwe hin komên 
ASA’yê li dij me şer dikin. Ev 
nûçe û daxuyanî bi tevahî derew 
in.” Mislîm diyar kir ku dewleta 
Tirkiye bi nûçe û daxuyaniyên 
wiha dixwaze tevlîheviyekê çêbike 
û wiha dom kir: “Hemû dinya li 


aliyekî û Tirkiye jî li aliyekî ye. 

Divê Tirkiye di vê mijarê de xwe 
zelal bike, ger ku nebe, divê ji bo 
xwe zelal bike zext lê bêne kirin. 
Divê Tirkiye ji raya giştî ya cîhanê 
re ragihîne ku ‘ew li dijî DAIŞ’ê ye.’ 
Heta îro vê yekê nekirî ye û xwe ji 
DAIŞ’ê dûr nekirî ye.” Salih Mislîm 
da zanîn ku li ser daxwaza DYA û 
Barzanî, Tirkiye soza vekirina korî- 
dorê daye, lê di bergîdana vê sozê 
de dixwaze li ser sînor qadeke 10 
kîlometre vala bike û veguhêzîne 
qada leşkerî.” 

diparêzin û zêdeyî milyonek koçber 
xwe spartine Herêma Kurdistanê. 
Hikûmeta iraqê ti alîkariyek neda 
wan koçberan.” 

"Pêdivî bi çekên giran heye" 

Barzanî di axaftina xwe da balê 
kişand ser hewlên hikûmeta Bexdayê 
ku zextê li Ewropa jî dike û dixwaze 
ku ew alîkariya xwe ya Herêma Kurd- 
istanê rawestînin. 

Barzanî got, Bexda naxwaze Ewropa 
çekên giran bide Kurdistanê û dix- 
waze rê li ber alîkariya cîhanê ya bi 
Kurdistanê jî qut bike: "Rewşeke wiha 
de jî evna qet ji iraqê nayê qebûl kirin 
ku ne ew bi xwe alîkariya me bikin û 
rê jî li Ewropayê bigrin. Em hatine 
li vir daxwaza alîkariyê ji Ewropayê 
bikin, pêdiviya me bi çek û alîkariya 


leşkerî heye, divê Ewropa guh nede 
zextên iraqê û çekên giran bid- 
in me. Ew çekên ku çend 
welatên Ewropayê 
dana Pêşmerge, 
çekên sivik û 
navendî ne, ne 
çekên giran 
in. Tenê 
Elmanya 
hinek 
fuzeyên 
dijî tank û 
zirxpoşan 
şandine 
ji Herêma 
Kurdistanê re 
ku çekên modern 
in.” Barzanî pêdiviya 
Pêşmergeyan bi çekên 


Bar- 
zanî pêdiviya 
Pêşmergeyan bi 


çekên giran wek tank, 
zirxpoş, top, helîkop- 
ter, cîhazên pûçkirina 
mayînan û fuzeyan heye 
careke din t 
ekez kir. 


giran wek tank, zirxpoş, top, helîkop- 
ter, cîhazên pûçkirina mayînan û 

fuzeyan heye careke din teqez 
kir. 

Mesrûr Barzanî di 
gotara xwe de got jî 
ku dema wê hatiye 
Yekîtiya Ewropayê 
serkirdayetiya 


xwe nîşan bide û 
got jî divê hemû 
cîhan alîkariya 
kurdan bike: 

“Em şerê dijî 
terorê dikin û 
Herêma Kurdistanê 
şanaziyê bi vî şerî 
dike, herwiha em 
şanaziyê bi wê yekê jî 
dikin ku me kariye wan kesan 


jî biparêzin ên ji destê DAÎŞ’ê revi- 
yane û koçber bûne.” 

Ji Parlamenan spasi bo Kurd- 
istanê 

Piştî Mesrûr Barzanî bi ama- 
debûna serokê Komîta Têkeliyên 
derve yên Yekîtiya Ewropayê gotara 
xwe bi dawî anîn, delîveya pirsan 
ji parlamenteran re hat vekirin û 
çendîn pirs hatin araste kirin, hin 
Parlamenteran jî serkeftinên Hêzên 
Pêşmerge dijî grûbên terorîst pîroz 
kirin û spasiyên xwe bi rêya Barzanî 
gihandin Pêşmerge û dan diyarkirin 
ku Pêşmerge ji dêlva wan jî şer dikin. 
Barzanî jî bersivên wan dan û ji dil 
spasiya gelên Ewropayê kir ji bo hemî 
şêweyên alîkariyan û bersivên pirsi- 
yaran jî da. 



"Em dest ji referandûmê 
bernadin" 


Li salona Press Room a Parlamenê 
Barzanî ji aliyê Serokê Grûba Dostan- 
iya Kurdistanê li Yekîtiya Ewropayê 
Charles Tannock ve hat pêşwazîkirin. 
Destpêkê de Tannock behsa dostaniya 
xwe û gelên Ewropayê ligel kurdan û 
Kurdistanê kir û piştre Mesrûr Bar- 
zanî bersiva rojnamegeran da. 

Mesrûr Barzanî di axaftineke kurt 
de spasiya Tannock kir li ser vexwan- 
dina wan û berdewamiya dostaniya 
wan û got ku di vê serdemê de dosten 
gelên Kurdistanê zêde bune, ewyek jî 
cihê kêfxweşiya wan e. 

Li ser pirsa peyamnerê BasNûçeyê 
Armanc Egîd Nerweyî wiha got; "Berî 
niha di heman salonê de presskon- 
feransa Kataloniya hebû û ew jî li ser 
referandûmê diaxifîn. Li Kurdistanê 


jî piştî biryar û daxwaza Serokê Her- 
ema Kurdistanê Mesûd Barzanî ku 
niha rewş jî aloz bûye, çi hêviya we ji 
Ewropayê heye? Gelo hunê li ser enca- 
ma referandûmê berdewam bin?“ de 
Barzanî wiha bersiv da: “Referandûm 
biryareke di destê gelê kurd de ye, 
çawa kar li gel dike û kengê biryar hat 
dayîn dê were pêkanîn. Parlamento 
û Serok Barzanî wê biryarê bidin û 
demê jê re deynin û em qet dest ji 
biryara referandûmê bernadin.” 

Derbarê helwesta Yekîtiya Ewropayê 
de ku wê piştgiriya referandûmê bikin 
de jî, Mesrûr Barzanî wiha got: “Ez 
bawer nakim Yekîtiya Ewropayê li 
himberê gel û miletekî rawest e ku 
daxwaza mafê xwe bikin. Wê ji sedî 
sed tevî bibin û alîkariyê jî bikin.“ 


Baldariya medyaya cîhanî bo serdana Barzanî 


Balkêş bû ku medya ya Kurdistan, 
Ewropa û Cîhanê giringiyeke taybet 
da serdana Mesrûr Barzanî û hej- 
mareke qenalên televîzyonan gotara 
wî bi şêweyekî zindî weşandin. 

Li gor çavdêrên siyasî Barzanî bi 
gotarek û helwesteke xurt ya sîyasî û 
dîrokî ya rewşa gelê kurd bi awayeke 
pozîtîf li hember Parlamento ya 
Ewropa anî ziman. 

“Me hîç demek PKK wek rêx- 


istinek terorist nedîtiye” 

Barzanî li Parlamena Ewropayê 
de di derbarê derxistina navê Par- 
tiya Karkerên Kurdistanê (PKK) ji 
lîsteya “Rêxistinên Terorîst“ de jî ji 
Parlamentoya Ewropayê re eşkere 
kir ku wan hîç demekî PKICê wek 
rêxistineke terorîst nedîtine û ew hîç 
wextekî piştgiriya ew hewldanên ku 
dixwazin PKK‘ê di nav lîsteya terorê 
de bimîne nakin. 


PKK: Em ji helwesta Mesrûr 
Barzanî lceyfxweş in 

Derbarê axaftina Rawêjkarê Encûmena Asayîşa 
Neteweyî ya Herêma Kurdistanê Mesrûr Barzanî li 
Parlamentoya Ewropayê, Demhat Egîd wiha got: “Em 
hêvîdar in hemû partiyên cîhanê helwêsta xwe diyar 
bikin da ku PKK bi fermî ji lîsteya terorê were derxis- 
tin û em bi van axaftinên Barzanî kêfxweş bûn.” 




Pêşwaziya Barzanî Tannoclc kir 

Serokê Grûba Dostên Kurdistanê Dr. Charles 
Tannock, ku pêşwaziya Mesrûr Barzanî kir, 

Endamê Partiya Kevneparêz ya ingîlîz e û ji sala 
1999’an vir ve ji lîsteya vê partiyê wek Mebûsê 
Parlamena Yekîtiya Ewropa ye. Tannock di dirêjiya 
xebatên xwe de wek pisporê ewlekarî û parastinê yê 
serokatiya Koma Têkiliyên bi NATO’yê re, bi Latîn 
Amerîka re jî kiriye. Ew niha endamê Koma Têkili- 
yên Ukrayna û Koma Dostên Kurdistanê ye jî. 

Nadîre Guntaş Adatmaz 

M erdim tewr zaf bi ziwanê 

dayîka xo, bi xo yo. Ziwanê 
ke badêna kewtê cuyê 
merdimî tena zanayîş ê. Merdim çiqa 
zaf ziwanan bizano hende rind o. La 
qet yew ziwan herinda ziwanê dayîke 
nêgêno. 

Çekuyê ziwananê bînan zaf xorî 
ra nînê, fek der ê, qeyîm nîyê, sist ê, 
merdimî ke qisey kerd vejînê sonê. 
Çekuyê ziwanê daye/maye winî nîyê, 
ê sey încîyanê okyanûsî yê. Zaf xorî 
der ê. Xorînîya ruhê merdimi ra an- 
cînê we yenê, benê dej û keder, kul û 
derd yan zî benê keyf û şayî, tek bi tek 
lewanê merdimî ra rişînê, axme benê 
û dorûverî bi rindekîya xo xemelnenê 
yan zî bi kederê xo vesnenê. 

Ziwanê bînî mi rê seke sexte û 
viraşte bê, hen yenê. Çike merdim 
rewşa xo ya tebîî de qiseyê xo çarneno 
bi ziwanê maya xo. 

Ez tecrubeyade xo vajî, der û 
dormyê ma de, zîyadeyê pî û mayan 
domananê xo de -çi heyf ke- bi tirkî 
qisey kenê. Wexto ke çîyode xirabin 
bibo yan zî dej bibo, pêro zî gêrenê ra 
halê xo yê tebîî û bi kirmanckî çîkenê 
yan zî bi kirmanckî nalenê. Domanî zî 
tena çekuyê ke dejî vanê, şaşîye îfade 
kenê (Wî! Pepo! Çevêsaye! Wî daye! 
Wî bawo! Widî widî! Wuşşş! ûsn.) 
înan nas kenê. 

însan zafane, wexto ke dej ant beno 
sey xo. Pêro qise û hereketê viraşteyî 
ra vişîno, beno tebîî. Dêmek însan 
derdê xo bi ziwanê xo ciwîyeno. 

Ma zî roj bi roje ziwanê xo kenîme 
vîndî. Çekuyê ke domananê ma 
zanayênê, êyê ke mi cor de rêz kerdî 
xora ê yê. Kirmanckî heta ziwanê per- 
werdeyî nêbo nêşîkîno biciwîyo. Çike 
çar hetê ma bi tirkî çerexîyayo. 

Roja şeşê nîsane şewa Komela Dêr- 
simijan bîye. Ez zî şîya. 


Ziwan 



Pawitişê mi winî bî ke şewe şewade 
kirmanckî bo. Zafaneyê xo kirmanckî 
nêzanê zî, ganî naye bi zanayîş û 
waştiş bikerdênê. Seba meymanan û 
kirmanckî nêzanayoxan zî tercumeyê 
tirkî bikerdênê. Labelê şewe, şewa 
tirkî bîye. Heyf ke ma bi tirkî yewbinî 
fam kenîme. Heya, zîhnîyetê şarê 
ma tirk nêbîyo. Kamcîn bêtere ke 
ameya sereye înan ser, pêroyîne 
baş zanayênê. Zanayîşê rewşa xo zî 
muhîm o. La bi mi gore çîyode tewr 
muhîm zanayîşê ziwanî yo. 

Merdimî ke ziwanê xo kerd vîndî, 
pede-pede kulturê xo, dima tarîxê 
xo, peynîye de zî nasnameyê xo keno 
vîndî. Nê pêro ke kerdî vîndî manaya 
nameyê mensubîyetî zî nêmaneno. 
Çike çîyo ke tirkan keno tirk, ereban 
keno ereb, armenîyan keno armenî, 


ziwan o. 

Oyo ke kirmancan keno kirmanc, 
gonî nîya, reng nîyo, çim-birûyê sîyayî 
nîyê, bi mi gore herre zî nîya, ziwan o. 

Oyo ke Dêrsimî keno Dêrsim verê 
coyî kirmancîya xo ya. Dima elewîy- 
ena xo ya. Eke seba ciwîyayîşê ziwanê 
xo teba nêkerê, verê coyî ziwanê xo 
kenê vîndî, dima elewîyena xo kenê 
vîndî, dima na vîndî kerdene heta kotî 
sona ez zî nêzana. 

Qestê mi, cîyayîye kerdene nîya. 

Ne ziwanê kesî ne bawerîya kesî heta 
ne zî etnîsîya kesî awan nêkena, berz 
nêkena. Kesî qij zî nêvînena. Bi mi 
gore însanî hemverê yewbînan ê. 

Qestê mi o yo ke, mergê ziwanan 
mergê kulturan o, mergê medenîyetan 
û reyna mergê pî kalikan o. Coka ganî 
amacê ma yo esasîn ciwînayîşê ziwanê 


ma bo. 

Nîyeto rind yê Komela Dêrsimijan 
ra qet şikê mi çîn o. Belka zî hetê îna- 
no sosyalîst muhîmîya ziwanî pey de 
verdano. Gereke sosyalîstênî manîyê 
averberdişê ziwanî nêbo. Na zûre 
hevalanê ma yê tirkan ma rê kerda. 
Sosyalîstê tirkan, qise ke ame kurdan 
ser, senên ê, ma endî zanenîme. 
Merdimo sosyalîst zî seba averşîyayîşê 
ziwanê xo gureyeno. No qet çîyode 
xirabin zî nîyo.Reyna ke qalê şewe 
bikerî, gereke şewe bi kirmanckî dest 
pêkerdênê, dewam bikerdênê û bi 
kirmanckî biqedîyayênê. La winî nêbî. 
Bi kirmanckî û kirdaskî di-hîrê vengê 
cilizî vejîyayî û rew qedîyayî. 

Eke vajîme qet teba nêkerdibî, o zî 
nêbeno. Komele de seba kirmanckî 
xebatade atolya dewam kena. 

Şewe de çend hunermendî vejîyay, 
tayê kilamê kirmanckî zî vatî. Gimgim 
ra gencê bî û kirmanckî vat. Mi dî ke 
hetê asîmîlasyonî ra rewşa gimgimi- 
jan yê dêrsîmijan ra baş a. 

Şewe de, bi kirmanckî dêsan ra 
dardekerde afîşî zî bî, tayê qet rast 
nênusîyaybî. Tayê hem rast hem zî bi 
qeydeyê standardî nusîyaybî. Ez şaş 
bîya, mi pers kerd ke yê rastî Bedrîye 
Xanime nuştê. Yê şaşî komele bi xo 
nuştê. Afîşê ke şaş nusîyaybî nîya bî: 

“Haşteni itikate Dersimdero” 

“Raya xo bizone, zone xo keseyke” 

Zîhnîyet weş o. Labelê îcraet çîn o. 
Ez bawer kena ke peynîya nê kursî de 
nustişê ziwanê ma zî beno rast. 

Şewe de sîyasetmedarê verênî, yê 
neweyî, komelê cayanê bînan, komelê 
meslekan, rojnamevanî ûsn. zaf 
cayan ra însanî estbî. Nînan ra yewî 
ke ez daya naskerdene, seba mi vat 
“Nuştoxanê Newepelî ra ya”. Ez nê 
qiseyî ser o bîya bextîyar. Şarê ma, 
çiqas ke eleqedarê ziwanî nêbo zî kesê 
ke bieleqadarîye qîymet dano ci. No 
teqdîm de hîsê mi nîya bî. 


Vegera ji Yelcîtiya Neteweyî ne pêlcan e 

DAIŞ bo kurdên AKP'yî bû ezmûnek 


Mistefa Pola 

elal Başlangiç ku ev demeke 
li Pirsûs û Kobanê çavdêriyên 
xwe pêşkêşî raya giştî ya kurd 
û ya Tirkiyeyê dikir, ji BasNûçe re 
ragihand ku piştî danûstendinên 
mezin û bi zextên DYA yê, Tirkiye 
razî bûye ku ji bo çûyîna Kobanê rê 
bide Pêşmerge. Başlangiç angaşt ku 
ji bo şoreşa Rojava têk bibe Tirkiyeyê 
bi bergîdana çûna Pêşmerge ya 
Kobanê hewl daye ku hêzên Artêşa 
Azad jî bişîne Kobanê. Başlangiç got: 
“Tirkiye, heta niha negihîştiye ar- 
manca xwe, lê belê kurd bi şêweyeke 
mayînde yekîtiya xwe ya neteweyî 
xurt dikin û ji îro pê ve nikarin paş ve 
vegerin.” Başlangiç diyar kir ku ew 
ne bawer e ku Artêşa Azad dikaribe 
bi hezar şervanî biçe Kobanê, lewre; 
ev ji alî kurdan ve ne cihê qebûlê ye 
Başlangiç got: “Yên ku beriya niha 
êrîşî Rojava dikirin wê çawa Kobanê 
rêzin? Hin aliyên ku bi DAIŞ’ê 
aribûn Xweseriya Rojava têk 
bibin, niha hewl didin ku bi Artêşa 
Azad Kobanê têk bibin. Rastiya vê 
hewldanê ev e.” 



Kurd, di pêvajoyeke dîrokî ku sistî û lawazî qebûl nake de 
derbas dibin. Ji aliyekî ve li Başûr û ji aliyekî ve li Kobanê û Kan- 
tonên din ên Rojava li dij DAIŞ’ê şerekî dijwar didome û ji ali- 
yekî din ve jî li Bakur, li gel berdewamkirina pêvajoya çareseriyê, 
hewldanên destpêkirina şerekî reş ê lêvegera salên 90’an pêk tên. 


Di dewsa kurdan de MHP 

Celal Başlangiç ragihand ku AKP’ê 
hêviya xwe ji hilbijêrên kurd birrî ye 
û berê xwe daye hilbijêrên partiya 
neteweperest MHP’ê. Başlangiç got: 
“Hem ji çavdêriyên min ên li Riha û 
Pirsûsê û hem jî agahiyên ku ji de- 
verên din ên Bakur digihîjin min, di- 
yar dibe ku helwesta Hikûmeta AKP’ê 
ya li dij Rojava û gumanên têkiliyên 


wê û DAIŞ’ê di nav kurdên ku rayên 
xwe didane AKP’ê de şikestinekê 
çêkirî ye. Hetta ne tenê şikestin, 
her wiha kesên ku xwe sûcdarên 
pêkhateyên Kobanê dibînin jî hene. 
Ku mirov vê mijarê bi vê rîwangeyê 
binirxîne, mirov dikare bêje ku ji alî 
alîgirên xwe yên kurd ve, AKP li ser 
pira selatê ye.” Başlangiç angaşt ku 


ji îro pê ve wê AKP, di dewsa rayên 
kurdên alîgirê xwe de berê xwe bide 
rayên MHP’ê. 

Di derbarê bûyerên Kaxizman, 
Gever û Bîngolê de jî Celal Başlangiç 
van bûyeran wek pêkhateyên bi gu- 
man nirxand û wiha dom kir: “Xuya 
ye feraseteke ku dixwaze pêvajoya ça- 
reseriyê berovajî bike heye û mixabin 


xuya ye ev feraseta ji alî dewletê ve tê 
birêvebirin. Her wiha qedexekirina 
weşanên di derbarê dozên van bûyer- 
an, nirxandinên zelal jî asteng dikin. 
Ev geşedan hêviyên aliyên pêvajoya 
çareseriyê jî dişikênin.” 

Projeyên enerjiyê têk çûn 

Celal Başlangiç di derbarê têkiliyên 
Başûr û Tirkiye yên piştî êrîşa DAIŞ’ê 
ya Başûr de diyar kir ku têkiliyên 
bi ser Mesûd Barzanî ve dimeşiyan 
rawestiya ne û êdi têkilî tenê bi ser 
Nêçîrvan Barzanî ve têne meşandin. 
Başlangiç wiha dom kir: “Geşedanên 
projeyên enerjiyê yên ku xewnên 
xemrevîn bi Hikûmeta Tirkiyeyê di- 
dane dîtin pûç bûn. DYA peşkê li van 
projeyan xist û hewl da ku Hikûmeta 
Navendî ya Iraqê xurt bibe. Xurtbûna 
Hikûmeta Navendî di heman demê 
de tê wateya astengkirina serbestiya 
kurdan jî.” 

Li Kobanê hemû sivîl bûne 
şervan 

Nivîskar û Rojnameger Celal 
Başlangiç di derbarê serdana xwe 
ya Kobanê de van agahiyan da me. 
“Kobanê bi vê berxwedana xwe ya li 
dij hovîtiya DAIŞ’ê, li gel parastina 
welatê xwe, her wiha parastina şoreşa 
xwe jî dike. Dema ez li kuçeyên 
Kobanê digeriyam min dît ku ji piçûk 
heta mezinên Kobanê, herkes bi vê 
berpirsyariyê tevdigere. Bi taybetî jî 
jin, dibêjin parastina Kobanê erka me 
ye. Hin kes û derdor dibêjin li Kobanê 
qet sivîl nimane. Erê rast e. Sivîl 
nemane, çimku hemû sivîlên Kobanê 
bûne şervan û leşkerê Kobanê. 


Weşanxaneyê Roşna 


Weşanxaneyê Roşna ke Dîyarbekir de 2012 de 
dest bi weşanayîşê kitaban kerd, emser reyke de 
şeş kitabê kirdkî weşanayî. Bi no qayde bîy 28 
kitabî ke Weşanxaneyê Roşna ra weşanîyenê. 

Nê şeş kitabê peyênî; didi kitabê şîîran, didi 
kitabê hîkayeyan, yew destan û yew zî derheqê 
ziwanî de yo. 

1) Dîwan, kitabê şîîran yê Mehmet Mehdi 
Özsoyî yo. Kitab 216 rîpelî yo û tede menzumeya 
“Mem û Zîna Kirdkî” û 66 şîîrî estê. Mehmet 
Mehdi Özsoyî, destpêkê serranê I970an de dest 
bi nuştişê şîîran kerdo, teqrîben hetanî serranê 
2000an zî nuştê. Labelê şîîrê xo nuştê û cayêk 
de nimitê. Mehmet Mehdi Özsoy ke çeleyê 
2009Î de şi rehmet, aşmêk verê mergê xo, heme 
muswedeyê şîîranê xo teslîmê xanima xo keno. 
Dima, tutê ey heme şîîranê eyê kirdkî teslîmê 
Roşan Lezgînî kenê. O zî demeyêko derg ser 
o xebitîno û dosyaya şîîranê Mehmet Mehdi 


Özsoyî çape rê amade keno. Kitab de qismê 
“Vateyo Verên” û “Derheqê Şaîrî” de derg û dila 
behsê şîîran û cuya şaîrî beno. Şîîrê ey heme bi 
terzê hece û qafîye nusîyayê, coka Dîwanê ey 
seba edebîyatê klasîk yê kirdkî nimûneyo sereke 

yo. 

2) Axînê Min Welat, kitabê şîîran yê Mihanî 
Licokicî yo. Kitab 102 rîpelî yo û tede 41 şîîrî, 
ancî destanê “Zembîlfiroş (Muradxanê Bayezîdî 
ra tercume)”, “Kalê Subhanîyan” û “Herê Awê 
(Feqîyê Teyran ra tercume)” estê. No kitabê 
diyin yê Mihanî Licokicî yo. Verê cû ey Mewlidê 
Kirdî yê Xasî transkrîbe kerdbi, dima yew 
kitabê ey bi nameyê “Sanikan û Deyîranê Licê 
ra” Weşanxaneyê Vateyî ra weşanîyabi. Şîîrê 
Mihanî Licokicî heme bi hece, wezn û qafîye 
yê. Kitabê ey seba edebîyatê ma yê terzê klasîkî 
nimûneyêko muhîm o. 

3) Memê Alan, destanê kurdan o tewr namdar 


êdî bi kirdkî yo. Hetanî nika metno tewr kamil 
yê Memê Alanî hetê Roger Lescotî ra arêdîyabi 
Kurdnaso fransiz Roger Lescotî bi fransizkî 
yew vateyo verên zî ci rê nuştbi û 1942 de 
Beyrut da weşanabi. Dima roşinvîrê kur- 
dan o namdar Nûredîn Zazayî ziwanê 
destanê Memê Alan redakte kerdbi 
û bi analîzêko hîra 1957 de Şam de 
newe ra weşanabi. Roşan Lezgîn 
û N. Celalî hem metnê destanê 
Memê Alan hem analîzê 
Roger Lescotî û hem zî 
analîzê Nûredîn Zazayî terc- 
umeyê kirdkî kerdê. Kitab heme 
224 rîpelî yo. Tercumeyê kirdkî yê 
destanê Memê Alanî belkî kurmanckî ra 
hîna estetîk û melodîk bîyo: 

“Nişka ra zerrîya aye wirişte sey 
behran 



eş kitabê kirdkî 


■ 


Pêlan xwu eştêne sere ra heta 
bi lingan 

Ancî sere dartbi we derd û 
kulan 

La neke sey verî, bêhêvî 
nêbî ameyîşê Memî ra; 
padîşayê kurdan” 

4) Solê Sûrî, kitabê 
hîkayeyan yê Alî 
Beytaşî yo. Kitab 
132 rîpelî yo û tede 21 
hîkayeyî estê. Solê Sûrî, kitabê 
Alî beytaşî o diyin o; kitabê 
ey o verên “Şaîsmayîl” 2012 
de Weşanxaneyê Vateyî ra 
weşanîyabi. Alî Beytaş destpêkê kitabê 
xo yê hîkayeyan de vano: 

Malimî ziwanê dayîka ma ma rê qedexe 


kerdbî. Çiqas ke keyberê sinife bîyêne a û malim 
kewtêne zereyê sinife, mi vengê dejê zereyê xo 
newe heşnêne. O şop, mi xo zereyê cehenemî 
de zanitêne. Mi waştê ke o kî bizano dejê zereyê 
mi. Lê ey qet nêzana. Wext vîyart, dejê zereyê 
mi xo çarna bi yew kulî. Kul zereyê mi de bî sey 
birînade kûre. Mi ke dest kerd ci û bi zonê xo 
nuşt, birîna zereyê mi xo çarna û mi rê bîye sey 
yew gula wisarî.” 

5) Estareyê Koyê Hesarî, kitabê hîkayeyan 
yê îsmet Borî yo. Kitab 80 rîpelî yo û tede 15 
hîkayeyî estê. No kitabê îsmet Borî yê diyin o, 
kitabê eyo verên “Vistonikê Dadîye Mi” 2013 de 
Weşanxaneyê Roşna ra weşanîyabi. îsmet Bor, 
hîkayeyanê xo de tebîet û cuya Çewlîgî ra, ancî 
welatê xerîbîye Almanya ra bi rengêko edebî 
manzarayan ano verê çimê ma: 

“Koyê Hesarî hertim tarîyîya şewe de bi 


estarayanê xo yê keweyan paweyê ma bi. Ma 
çend vileyê ey çewt bikerdên zî o reyna ma ra 
hêrs nêbîyên. Tim bi huyayîş û esterayanê xo yê 
keweyan ma rê verarda xo akerdên. Ma embazê 
tenayîya ey bî. Wina ma de xo dîyên. Ser o estar- 
eyî, bin de zî ma, sey qijanê ey bî.” 

6) Dersê Ziwanî, çapa diyine yê kitabê Roşan 
Lezgînî yo. No kitab reya verêne 2012 de ancî 
Weşanxaneyê Roşna ra weşanîyabi. No kitabê 
Weşanxaneyê Roşna yo tewr verên o ke mîyanê 
di serran de reya diyine çap beno. Kitab 127 
rîpelî yo, tede 21 dersî estê. Kitab de bi hawayê 
tewr pratîk, ders bi derse xusûsîyet, gramer û 
qaydeyê ziwanî yê kirdkî yenê musnayîş. Peynîya 
her derse de yew zî metnê wendişî esto. Dersê 
ke kitab de yê, verê cû demeyêko derg kursanê 
kirdkî de seba kursîyeran amade bîyê. Dima seba 
kitabî tenzîm bîyê. 

Li çolistanên Rojhilata Navîn navçeyelc 


Bajarê berxwedanê “Kobanê” 


Abdulhakim Giinaydin 

W ekî hemû dinyayê bala 

neteweya kurd jî li berxwe- 
dana Kobanê ye. Berevanî 
û parastina ku li vî parçê welêt tê ki- 
rin, rûyê kurdan careke din di dîrokê 
de spî kir û nîşan da ku Kurdistan tu 
carî serî li hemberî dagirkerî û mêt- 
ingeriyê natewîne. 

Rêxistina terorîst û ehlên reşiyê, 
piştî bidestxistina beşeke mezin ji axa 
Sûrî û Iraqê, nêta xwe li Kurdistanê jî 
xera kir. Lê rastî şikestin û têkçûneke 
mezin hat. Hezîmet û bobelateke 
nedîtî bû ya bi serê wan de hat. Ji I5ê 
îlonê ve bi hemû qeweta xwe êrişê 
dibe ser vî bajarê biçûk yê Rojavayê 
Kurdistanê. 

Her herêmeke welatê me bûye 
çîrokeke berxwedanê. Li serê çiya 
û baniyan, li mêrg û deştan şer 
berdewam e. Dilê hêviyê nesekiniye. 
Şervanan berxwedana Kobanê bi 
qahremaniya xwe xemiland. 

Di vê heyama ku çavê her kesî li 
ser şer û pevçûnên Kobanê ye, me 
xwest em vî bajarê sembol û nîşaneya 
berxwedanê hinekî bidine nasîn. 

Dîrok û navê wê 

Elmanya di sala 1910’an de xwest 
ku di nava Bexdad û Berlînê de rêya 
hesinî ya trênê çêke. Bi vê mebestê 
şerîka (Kompany) xwe di nîvê Kaniya 
Ereban û Kaniya Mişidê de ava kirin. 
Wê demê tenê li dora Kaniya Ereban 
û Kaniya Mişidê mal hebûn. Xelkê wê 
derê û gundên derdorê di Kompanyê 
de dixebitîn. Dema ev karker di 
nava xwe de diaxivîn, ji hev re digotin 
“emê herin Kompanyê, em ji Kompa- 
nyê tên, em li Kompanyê kar dikin” 
û hwd. Ji wê demê û wir ve xelkê 
herêmê ew der wekî Kobanî binav kir 
û heta niha jî wisa tê gotin. 

Navê Eyn el-Ereb (Kaniya Ereban 
an jî Çavê Ereban) ji kur tê? Li 
Rojavayê Kobanê Kaniya Mişidê û li 
Rojhilatê wê jî, Kaniya Ereban heye. 
Kaniya Ereban, li ser rê ye. Rêwî, 
karwan, pez û kerî di wir re derbas 
dibe. Koçerên ereb, di çûn û ha 
tina xwe ya havîn û zivistanan 
de, bi pez û sewalên xwe li 
kaniyê didan û pêwistiyên 
xwe bicih dianîn. Ji bo ku 
kanî li ser rêya wan bû, piranî 
koçerên ereb diçûn ser kaniyê. Ev jî 
bû sedem ku xelkê Kobanê wê 
derê bi navê Kaniya Ereban 
bi navbikin. 



Cîh û warê serhildêdiriya kurdan û keleha berxedana li 
hemberî DAIŞ'ê Kobanê ji nişkeve bala cîhanê kişand ser xwe. 
Navçeyeke biçûk û bajarekî haya cîhanê pê tinebû niha bûye nav- 
enda polîtîkayên navnetewî û şabûna şerê aştiyê 


Di sala I963yan de dewleta Sûrî wekî 
gelek cihên Rojavayê Kurdistanê 
navê Kobanê jî guherand û kire Eyn 
el -Ereb. 

Aborî û jiyan 

Hetanî salên 1960 û 7oê jî pira- 
niya xelkê Kobanê debara xwe bi 
xwedîkirina pez û sewalan dikir. Lê 
piştî salên 70 f êyî ku traktor derket 
û erd ajotin, çandinî hêsan bû. Wê 
demê giraniya xwe dane ser çandina 
mehsûlên wekî genim, nok, 


nîsk, bacan, îsot, ceh, kuncî, garis û 
hwd. 

Li Rojavayê Kurdistanê xort û 
ciwanên Kobanê elaqeyeke mezin 
nîşanî xwendinê didin. Asta 
rewşenbîriyê berz e. Kesên nexwende 
jî, di hesinkarî û çêkirina makîneyên 
sondajê de gavên mezin avêtin. Mirov 
dikare bêje ku sektorê kolandina 
bîran di destê wan de ye. Ne tenê 
li Rojavayê Kurdistanê, li dewletên 
wekî Cezayîr, Mexrib, Lîbya û Lib- 
nanê jî vî karî dikin. Van salên dawîn 


li cihên wekî Iraq û li Tirkiyê jî karê 
kolandina bîran dimeşînin. 

Zarava û folklor 

Xelkê wê deverê bi zaravayê 
kurmancî diaxive. Devoka wan û 
kurmancên Bakur wekî hev e. Cil û 
berg jî, hetanî salên dawîn jî bandora 
kiras,, çefî, destmal û egalên ereban 
zêde bû. Lê van salên dawiyê, nifşê 
nû êdî qiyafet û cilên nû li ber xwe 
dike. Cilên kurdî wekî şal, şapik û şûtî 
jî heye lê ne zêde. Jinên wê jî hîn jî 
cilên kurdî yên wekî xeftan, bervank, 
sixme, kiras û cib li xwe dikin. 

Coxrafî û navdarî 

Kobanê li Başûrê Rojavayê 
Kurdistanê dikeve. Li ser sînorê 
Sûriye û Tirkiye. Di resmiyetê de 
bi ser parêzgeha Helebê ve ye. Ji 
sê navendên wekî Şêxler, Sirrîn, 

Celeb û zêdetirî 330 gundan pêk 
tê. Kordînatên wê ji hêla Bakûr 36 
53 ’ 35 ” Rojhilat 38 21T3” bilindayî 511 
m, firehbûna wê 3000,23 km ye. Li 
gorî serjimara dewleta Sûrî ya 2000Î, 
şêniyên wê 204 hezar û 653 in. Lê 
li gorî hin çavkaniyan jî, zêdeyî 350 
hezarî ye. Kobanî, ji navenda bajarê 
Helebê bi 160 km dûr e. Li bakurê wê 
sînorê dewleta tirk, li başûr bajarê 
Reqqayê, li rojhilat Girê Spî (Til 
Ebyed)û li rojava jî herêma Cerablus 
û Ferat heye. Bi piranî deşt e û hinek 
girên biçuk wekî Girê Miştenûr, 
Çiyayê Qerebekir, Çiyayê Xan Mamed 
û Çiyayê Reş hene. Dengbêjên wekî 
Baqî Xido, Mişoyê Bekebûrê, Reşîd 
Sofî, Miço Kendeş, Ehmedê Çep û 
dînên wekî Neo(Neîm) û Berkelê Bilo 
jî rengên wê yên cuda ne. 



Eşîr û netewe 


Li herêma Kobanî eşîra herî 
mezin Berazî ye. Berazî, wek 
konfederasyonekê tê zanîn û li 
Hema, Riha, Sirûc, Serêkanî, 
Silêmanî û Libnanê jî dijîn. 
Konfederasyona Berazî, 
ji gelek eşîr, hoz û qe- 
bîleyên wekî Mîran, 
Kêtikan, Şêxan, Oxî, 
Eledînî, Şedadî, 
Pîjan, Bêskan, 
Dînan,Qerîşan, 
Elîzêran, Mûsikan, 
Wasilan û hwd. pêk tê. 
Heta salên nêz jî Sero- 
katiya Konfederasyona 
Beraziyan, ji malbata 
mîran, Şahîn 
Beg û birayê 


wî Bozan Begê kiriye. Şahîn û Bozan beg, di avakirina 
Komela Xoybûnê de bi Mîr Celadet Bedirxan û serkird- 
eyên Xoybûnê re roleke sereke lîstine. Di serhildana 
Xoybûnê de gelek xweşmêr û ciwanên Kobanê, bi Osman 
Sebrî re ji bo piştgiriya Xoybûnê, çalakî kirine û êrîş 
birine ser qereqolên tirkan yên li ser sînor. 

Di sala i9io-2oan de dema fermana ermenan li Tirkî 
radibe, gelek ji wan çûne Rojavayê Kurdistanê. Hin ji 
wan derbasî Kobanî bûne. Hetanî salên 1960 û 7oê jî Ko- 
banê nêvî kurd û nêvî ermen bûn. Ji ber ku di nava wan 
de têkiliya kirîvatiyê hebû, ermenan bi kurdî baş dizanî 
û huner û hostayiya xwe jî bi xwe re biribûn. Piraniya 
kurdan di warê hunerî û çêkirina mekîneyên sondajê de, 
ji ermenan hînî gelek tiştan bûn. Ji ber xweşbûna şert û 
mercên bajarê mezin û heyîna îmkanên zêde, ermen li 
bajarê Helebê bicih bûn. Ji xeynî Ermeniyan, hejmarek 
tirkmen û ereb (erebê Eşîra Neimî xwe kurd dihesibînin) 
jî li Kobanê dijîn. Ev jî wekî ermenan bi kurdî diaxivin. 
Têkiliya wan û kurdan pir xweş e. 


BasNÛçe 10-16 Mijdar 2014 


NÛÇE 


09 


Bûyerên Kobanê pişta bazara Amedê şilcand 

Esnafên Amedê li ber top avêtinê ne 

Kalê Badî 


P iştî êrîşa DAIŞ’ê ya Kobanê 
ku xeteriya şikestina Kobanê 
mezin bû di 6 û 7’ê îlonê de li 
hemû bajar û gellek navçeyên Bakurê 
Kurdistan û Tirkiyeyê çalakiyên tûnd 
pêk hatin û ji 40’an zêdetir kesan 
jiyana xwe ji dest da û ziyaneke mezin 
a aborî pêk hat. Lê belê hêdî hêdî xuya 
dibe ku ziyana aborî ne tenê di rojên 
çalakiyan de pêk hatiye, ew ziyan hê 
jî berdewam e û ji ber vê yekê gellek 
esnaf û dezgehên aborî yên piçûk û 
normal ên Amedê, li ber topavêtinê 
ne. Piştî gilî û gazinên bi vî rengî pir 
bûn BasNûçe xwest di vê derbarê de 
bi hin esnafên Amedê re li ser rewşa 
dawî agahiyan berhevbike, lê piraniya 
esnafan ji ber metirsiya ku ziyan 
bigihîje wan nexwestin navên xwe 
bidin û wêneyên wan bêne kêşandin. 
Hin esnafan jî nexwestin bersiv bidine 
pirsên me. Lê esnafên ku pirsên me 
bersivandin diyar kirin ku gellek 
esnafên ku xizmetên adan, şahîkarî, 
firotina cil û bergan û xizmetên beşên 
din dikin li ber xeteriya topavêtinê ne. 

Weysel Qeredaxê ku li Amedê, li 
Kuça Hunerê cafetêrya dixebitîne yek 


Piştî çalakiyên ji bo Kobanê ku di 6’ê îlonê de destpêkirin û ji 
40’an bêtir kesî jiyana xwe ji dest da, bazara Amedê jî kete xeteri- 
yeke mezin. Gellek kargehên danûstendinê û dukkan û cafeyên 
amedê li ber topavêtinê ne û dezgehên xwe dane ber frotinê. 


ji wan esnafên ku mexdûr bûne ye. 
Weysel Qeredaxê ku bi serbestî navê 
xwe dibêje, dide zanîn ku piştî bûyer- 
an, wan bi rojan sebir kiriye ku karên 
wan weke berê asan bibe û ziyana xwe 
ya rojên bûyeran û çend rojên piştî 
bûyeran telafî bikin, lê belê her çiqas 
mehek bi ser ve derbas bûye jî karê 
wan qet negeşiya ye û roj bi roj ew ber 
bi topavêtinê ve çûne. Weysel Qeredax 
dibêje: “Ji ber metirsiya bûyeran, 
gelê Amedê ji bilî pêdiviyên xwe yên 
bingehîn ji malên xwe dernakebin û 
ji ber vê yekê danûstendin pêk nayên. 
Beşên aboriyê yên cûda wek zincîr bi 
hev re têkildar in, yanî dema neyên 
cafêterya çay, qehwe an jî vexwarineke 
din venexwin esnafên ku mal difroşin 
me jî nikarin malên di destê xwe de 
bifroşin.” Weysel Qeredax diyar dike 


ku sektorên mezin û pir mezin ji van 
bûyeran ziyan nedîtine lê belê esnafên 
piçûk û yên normal û bi taybetî jî 
esnafên ku cafêterya û xizmetên kêfê 
û gellek beşên bi vê sektorê re girêdayî 
ne ziyaneke mezin dîtine. Weysel 
Qeredax dide zanîn ku gellek nas û 
dostên wî yên ku esnafiyê dikin hene 
û gellek ji wan niha ya dukanên xwe 
dane ber frotinê yan jî dixwazin dewr 
bikin. 

Min xebatkarê xwe ji kar derx- 
ist 

Di vê mijarê de M. E. yê ku ew 
jî naxwaze navê xwe aşkere bike jî 
dide zanîn ku beriya bûyerên ku ji 
bo Kobanê qewimîn, piştî nîvro rê 
tunebû ku mirov dikaribin bikebin 
hundurê dukanê lê belê niha tu kes di 


ber dukana wî de jî derbas nabe. M. E. 
jî dubare dike ku van bûyeran ziyanê 
daye esnafên piçûk û yên normal. 

M. E. giliyên xwe wiha dibêje: “Divê 
rayedar û siyasetmedar ji vê rewşê re 
çareseriyekê bibînin. Eger ku çareseri- 
yek neyê dîtin ev rewş wiha dom nake 
û di warê aborî de wê derbeke mezin li 
aboriya Amedê bikebe. Ji ber ku rewşa 
min a aborî nebaş bu, ji bêçarî min xe- 
batkarên ku li cem min dixebitîn ji kar 
derxist, lewre min nikarîbû pereyên wî 
bidimê.” M. E. diyar dike ku sektorên 
mezin ji vê rewşê pir ziyan nedîtine, 
lê belê hejmara van sektorên mezin 
kêm e û li hember van sektorên mezin 
esnafên normal mezin û piçûk pir 
in û weke potansiyel xizmetê didine 
girseyeke mezin a gelê Amedê. 

Ji bilî van esnafên ku her çiqas 
navên xwe diyar nekirin û nexwestin 
em wêneyên wan bikêşînin jî di der- 
barê vê rewşê de em agahdar kirin, 
gellek esnafên din yên ku ji bo nûçeyê 
nexwestin agahiyan bidine me jî vê 
rewşa awarte piştrast kirin û diyar 
kirin ku gellek kes ji vê rewşê bi gazin 
in. Hemû esnafan jî dane zanîn ku 
ev rewş ziyaneke mezin dide bazara 
Amedê. 


Divê esnaf deriyên xwe negirin 


Di vê derbarê de M. Ç. ‘yê ku dukana wî ya pêlavan heye û naxwaze em 
wêneyê wî bikêşînin û navê wî aşkera bikin jî diyar dike ku di rojên bûyer- 
an de jixwe em dukanên xwe digirin û di wan rojan de em tiştekî nafroşin, 
lê belê êdî ne tenê rojên ku dukan girtî dimînin, rojên piştî wan li gel ku 
dukan vekirî ne jî êdî ji ber ku pir kes ji malên xwe dernakebin, rewşa me 
roj bi roj xerab dibe. M. Ç. wiha dom dike: “Piraniya sektoran di rewşeke 
xeter de ne. Li Amedê polês û leşker pir in, ji bo esnafên Amedê ev kom jî 
potansiyeleke mezin ên bazarê ne. Jixwe polês û leşker êdî qet dernakebin 
bazarê û ev yek rewşa gellek esnafan xerab dike. Li gel polês û leşkeran, her 
wiha gelê Amedê jî wek berê nayê çarşî û bazaran û danûstendinê nake.” 


M. Ç. diyar dike ku gellek esnaf naxwazin di her çalakiyan de dukanên 
wan bêne girtin û dide zanîn ku ew ji girtina dukanan ziyaneke pir mezin 
dibînin. M. Ç. dibêje: “Piraniya esnafan, xebatkaran didine şixulandin û 
dema ku ew dukanên xwe digirin nikarin tiştekî bifroşin. Carnan nikarin 
pereyên xebatkarên xwe bidine wan. Em tev xwe welatparêz hês dikin û 
tiştê ku dikebe ser milên me, em bi cîh tînin lê belê divê ji vê arîşeyê re 
çareseriyek bê dîtin. 

Em hêvî dikin ku ev arîşe di demeke nêz de bê çareserkirin, eger nebe 
emê top bihavêjin û ev bi kêrî kesî nayê. Bi vî awayî em ziyanê didine xwe û 
gelê xwe.” 

Dîroka Banê 


Dîroka Banê dirêjî dema Medan dibe. Bermahiyên kele û paristgehên 
heremê hîn jî diyarin û şahidên kevnariya dîroka vî bajarî ne. Mabedî 
hetaw ku ji Urartuyan maye, tevî kele, tepe, qebr û deverên din yên Med, 
Hexamenîşî û Selokidan, sîke û kûpên Xusrewî yên Sasaniyan giringî û 
mîrasa mirovahiyê ya ser xaka Baneyê diyar dike. 

Li gor ku arkeologan tesbît kirine li herema Baneyê bermahiyên 300 
keleyan hatine dîtin ku yek ji vana bi navê Kela îskender tê naskirin. 

Banê piştî şerê Qadisiyê ji alî artêşa Erebên Musluman hatiye girtin. 

Di dema belavbûna islamê de li heremê di navbera Kurd û Ereban de 
bûyerên balkêş rûdane. 

Di dîroka Banê de dema siltanên Kurd pêvajoyeke balkêş e. Herçend 
dewletên wek Selçûqî, Sefewî an jî Kaçar û Pehlewî serdestên iranê bûne 
jî herem ji alî mîrên Kurd ku wek siltan dihatin naskirin dihat birêvebi- 


rin. 

Heme Reşîd Xan, di xeleka siltanên Banê de hukumdarê dawîn e. Di 
dewra Heme Reşîd de ku sînorê desthilaya xwe heta Saqiz, Serdeşt û 
Diwandere firehkiribû li Banê rûdanên ecêb qewimîne. 

Banê dema Komara Kurdistan 

Banê di dema Komara Kurdistanê de di salên I946an de tevlî sînorê 
rêvebiriya Kurd bûbû. Heme Reşîd Xanê Baneyî jî ku bûbû serferman- 
darê hêzên Komara Kurdistanê, piştî ruxandina komarê zivirîbû Banê ji 
alî rejima Riza Şah ve di dafikekî de hatibû kuştin. 

Ruxandina Komara Kurdistanê, dardekirina Qazî Mihemed û hevalên 
wî û kuştina Heme Reşîd Xan û Simko Axa di nîvbera sedsala 20an de 
li Rojhilatê Kurdistanê perdeyekî girtibû û bi vî awayî rejima Tahranê 
pêvajoya dagirkirna Kurdistanê temam kiribû. 



Welat Baz 


B anê banîyê Çiyayê Arbabê, 
hêlîna mirovên çiyayî ye. 
Evder taldeya bajarê Bane, 
welatê heyranên serçiyayî ye. Banê 
li ser sînga Kurdistanê, li quntara 
Zagrosan e. 

Bane li gor pergala rêvebirya iranê 
bajarekî eyaleta Kurdistanê ye. Li 
eyaletê piştî Sine, Saqiz û Bîjar, 
wargeha herî mezin Bane ye. 

Ji bilî van bajaran li 
Ostana Kurdistanê 
Merîwan, Qurwe, 

Dîwandere, 

Kamyaran û 
Palangan jî 
hene. Peytexta 
eyaletê bajarê 
Sine ye. 

Cîranên 
Banê li Bakûr 
Saqiz, li Rojava 
Serdeşt, li rojava 
Berdereş û li başûr jî 
Pencwîn û Başûrê Kurd- 
istanê ye. Bane nêzî sînorê eyalate 
Azarbaycana Xerbî ye. 

Şêniya bajarê Bane ji 100 hezarî 
zêdetir e. Bi navên Boyen, Kanîsûr, 
Arbaba sê navçeyên Banê hene. 

Herwiha Deşetal, Sebetûl û Nenûr 
jî xopanên vî bajarî ne. Bi Banê ve 


girêdayî nezî 30 gund ji hene. 

Rûniştvanên Bane bi giştî Kurdên 
Muslumanên Sunî ye. Li bajêr 
bandora teriqên wek Neqşîbendîtî û 
Qadirî hîn jî kukum dajo. 

Kurdên Banê bi zarava soranî û bi 
devokên mukrî û erdalanî diaxifin. Li 
hin gundê Banê kurdên goranî ku bi 
devoka hewramî diaxifin jî hene. 

Erdnîgar 

Bajarê Banê di navbera meridiyena 
46 bakûr û paralela 57 ya başûr 
de cîh digre. Bane ji deryayê 
1500 metre bilind e. Bajêr 
li quntarên Çiyayê Arb- 
abe hatiyê avakirin. Ji 
ber ku bajêr li cîhekî 
bilind hatiye avakirin, 
zivistanan sar, havînan 
germ e. Li aliyê din 
Bane li Kurdistanê yek 
ji cîhê herî zêde şilî di- 
gre ye. Dema kamera me 
li kolanên Banê digeriya 
barana havînê jî hûr hûr di- 
bariya. 

Çiyayên banî 

Çiyayên Reşeqelat, Arbabe, Cinere, 
Dûnîs, Hûştirmil, Babos, Dûzîn, 

Binî Rezan, Layî Selam Beg, Çiyayê 
Kotereş û Tewraz berztirîn çiyayen 
Banê ne. Ev çiya xelekên Zagrosan 


Banê 

bajarekî ku 
wekehelîna bazan 
di nava çiyan de cîh 
digire û bi xwezaya xwe 
nîşana bihû 
ştê ye 


e. Çiyayên Arbaba, Babûs, Cinîre û 
Sûrkiyo sînorên bajarê Bane û Başûrê 
Kurdistanê ji hevûdû diqetînin. 

Firehiya xaka Bajarê Bane ji 4 hezar 
kîlometre çargoşe zêdetir e. 

Banê li keviyên Çemê Zirîzan 
hatiye avakirin. Li ser Zirîzan di 
demên dawîn de bendavekî hatiye 
çêkirin. Çemê serekê yê xaka Banê jî 
Zerînerûd e. Mezintirîn şaxê wê Çemê 
Çomê ye ku ji Çiyayên Girdinexanê 
rojhilatê Baneyê diherike. 

Çemê din, Sîmînerûd 
ji Zerînerûdê kûrtir 
û ava wê jî kêmtir 


e. Çavkaniyên vî 
çemî ji çiyayên 
Seqiz û Baneyê 
yê bi navê Ta- 
taho û ya din ji 
berzahiyên Men- 
gur û Turcan 
tên. 

Ev çem dirjên 
Deryaça Urmiyê. 

Li deştên biçûk yên 
ser xaka Banê bi taybetî 
fêkivanî tê kirin. Sêv, xox, hinar, bîh 
û hirmiyên Banê navdarin. Herwiha 
li heremê baxwanî jî tê kirin. 

Li aliyê din li ser xaka Banê 
kîşewerzî jî tê kirin û hubûbatên wek 
genim, nok, nîsk, birinc û silqa şekir 
jî tê çandin. 


Ba- 

jarê ku dîroka 
xwe ji Medan dest 
pê dike û di dema 
siltanên kurd de weke 
mînakekê balê 
dikşîne 


Li daristanên banê darên wek 
kûrosk, mazî, fistik, qaç, şîrhişk û 
zalzaq zêde ne. Heta salên dawîn 
dewrûberê Banê bi daristanên fireh 
xemilandî bû. 

Bajarê li banî 

Banê ji ber ku li cîheke bilind bûye, 
di wateya cîhê bilind de ji bajêr re 
Bane hatiye gotin. Di demean kevn 
de Berqela an jî Banekon dihat gotin 

Navê Bajarê Banê ji erdnîgarê wê 
tê. Ji ber ku Bane li ser girên 
bilind û li devereke jorîn 
hatiye avakirin, navê 
bajêr di wateya jor de ji 
peyva ban hatiye gir- 
tin û ji bajêr re Bane 
hatiye gotin. Ban 
di hemû zaravayên 
Kurdî de tê wateya 
jor anjî bilind. 


Abori 

Li bajêr ji ber ku sanayî 
an jî endustrî pêş neketiye 
û fabrîka an jî kargehên mezin 
tûne, gelê bajêr ji bo debara xwe berê 
xwe dayê bazirganî û destekariyê. 

Gundiyên Banê jî zêdetir bi ajaldarî 
û kîşawerzî debara xwe dikin. Banê ji 
ber ku nêzî sînorê Başûrê Kurdistanê 
ye, bazirganiya sînor û qaçaxî gelek 
pêşketiye. 

Bendûz 

Di warê destekariyê de jî berhem û 
karên wek xalîçe, cacim, ferş, kulaf û 
nazikariyê din pêşketiye. 

Ji ber ku li Bane, karên wek klîm, 
bataniye, ferş, cacim û hevcûreyên vî 
karî tê kirin, rîsandina ben û benikên 
hirî, pirç û mûyê jî wek karekî taybetî 
tê kirin. Ev benên ku ji pirç û hiriyên 
pez û bizinên zozan û çiyayên Banê 
tên çêkirin di atolyeyên karên destî 
de tên bikaranîn. 

Li Banê di çend dikkanên wiha 
de ben tê hilberîn û ji bo hostayên 
ser tevnan tê amadekirin. Benikên 
ku ji rîsandinê re wek gulokan tên 
amadekirin paşê di atolyeyên wiha 
de ji bo çêkirina klîmên cûrbecûr tên 
bikaranîn. 

Kilîmçêker 

Hostayê kilîmçêker ziravkarên ba- 
jêre ku navê klîmên Bane gihandine 
bazara navnetewî. Kilîm, xalî, xalîçe, 
cacim û ferşên Bane di bazara Bîjarê 
de ku wek marqaya destekariya 
Kurdistanê Jê naskirin de cîhekî 
taybetî digre. Motivên kevnarê ku bi 
kedeke bihadar tên rîsandin, neqşên 
hezaran sal bere ne. Atolyeyên ku vê 
ziravkariya bedew li Bane û derdorê 
dimeşînin, êdî demên xwe yên dawîn 
dijin. 

Li gor vî hostayan ber ku bazir- 
ganên mezin yên piyasa klîmçêkeriyê, 
êdî di kargehên mezin de bi sedan 
kesî bi bihayeke erzan dixebitinîn ji 
wan re pêşeroj nemaye û ew zahmetî 
dikşînin ku şagirtan bibînin. 

Lihêvdûz 

Hosta guman dikin ku di demeke 
nêzîk de ev ziravakiya giranbiha jî 
wek gelek pîşeyên din ji holê rabe. Ji- 
yana toreyî û karêndestî ya li eyaleta 
Kurdistanê, li hember jiyana modern 
û teknolojiyê demên xwe yê dawî dijî. 

Lihêv û doşekên ku êdî ji xew û 
jiyana bajarên mezin derketiye, li 
Banê jî demên xwe yê dawîn dijî. 

Wek karêndestî yên din, lihev û 
doşekçêkerî li sûka Banê êdî ji alî 
tenê çend kesan ve tê meşandin. Li 
gor hostayan, kesên ku lihêvên destî 
bikartînîn zêdetir gundî ne û hijmara 
muşteriyên vî gelek kêm bûne. 

Li Kurdistanê bikaranîna lihêv, 
doşek û balîvên destî zêdetir wek adet 
di nav bûk û zavayên ber zewacê û 
kesên qîmetdar yên çanda gelêrî de 
didome. 

Lihêv ji qumaşên taybetî û 
rengarenk tên çêkirin. Di lihêv, 
balîv û doşekan de de hirî tê bikar 
anîn. Lihêvên havîn û zivistanê bi 
awayên cuda tên çêkirin. Hostayên 
lihêvçêkerê Baneyî jî wek klîmçêkerê 
hevalê xwe guman dikin ku wê ew li 
Banê bibe lihêvçêkerê dawîn. Ji ber 
ku doşek û lihêvên fabriqayan erza- 
nin û milet fêrî wan bûye. 



Banê ne tenê bi dîrok û xwezeya xwe, bi muzîk, wêje û 
afirandina her cûre beşên huner jî navendeke bi nav û 
deng û qedirgiran e 




Tirbe ya Hezretî Pîr Mûrad 

Tirbe ya Hezretî Pîr Mûrad yek ji 
mekanên pîroz yê Banê ye. Di vê tirbê 
de ji sahabeyên Hezretî Mihemed, Pîr 
Mûrad radize. Tirbe hinek li dervayê 
bajêr di nav daristanekî biçûk de ye. 
Ser tirbê bi gumbetekî biçûk hatiyê 
pêçan. Qebra tirbê di nav hewşeke 
mezîn de ye. 

Ji ber pîrozbahiya tirbê, tê 
bawerkirin ku serdana vê mekanê ji 
bo nexweş û hevîdaran dibe sihet û 
mirad. Ji ber vê yekê herroj gelek kes 
serdana tirbê dikin û ji derdên xwe re 
derman û ji miradên xwe re mirazan 
digerin. 

Hemam 

Berhemeke kevnare lê xirabe ev 
hemam e. Bane ji ber ku di dema 
Heme Reşîd Xan de hatiye sûtandin, 
berhemên kevnare yên ku li bajarê 
kevn mane, li benda xerabûnê ne. 

Banîyê hemamê bi gelek gumbetan 
ve hatiyê pêçan. Di nav avahiyê de 
stûnên qalind gumbetan digijînin 
hevûdû. Dîwarên avahiyê yên hindir 
bi fayansan hatiye girtin. 

Hemam di dema nêviyên Budax 
Xan de hatiye çêkirin. Heta salên 
dawîn jî dihat bikaranîn. Ji çend 
sala vir ve ev avahî ji ber ku êdî nayê 
bikaranîn li ber xerabûnê ye. 

Li Baneyê wêje 

Bane hêlîna folklor, ferheng û 
çanda Kurdî ye. Bajêr herçend biçûk 
be jî, ji ber ku di demên kevn de 
rêvebirên Banê, gelek qedr û qîmeta 
zanist û aliman girtine, rewşênbîrên 
demê xwe li bajêr girtine. Bi vî awayî 
ji Banê gelek kesen zanyar, edîb û 
oldar derketine. 

Bane di dîroka edebiyata Kurdî de 
jî devereke girîng e. Şaîr û edibên 
navdar ji vî bajarî derketine. Niha li 
bajêr encumenî Edebî Kurdî kar dike 
û hersal bi awayekî rêkûpêk festi- 
walekî edebiyatê tê lidarxistin. 

Bane herçend bajarekî biçûk be jî, 
huner û hunermendiya Banê mezin 
e. Li Banê çend komên şanoyê jî kar 
dikin û li bajêr dîroka xebatên şanoyê 
gelek kevn e. 

Encumenî Şano ya Bajarê Banê bi 
taybetî giranî dide ciwanan. 

Muzik 

Helbet dema navê Banê tê gotin 
muzîk tê bîra mirov. Di muzîka Banê 
de jî enstrumanên ku ji bo rîtuelên olî 
tên bikaranîn cîhekî girîng digrin. Di 
serê van sazan de jî erbane tê. Ji ber 
ku bandora terîqan û awayê wan li 
heremê hukum dajo û di cizbeyan de 
erbane bikar tê anîn, hostayê erbanê 
jî hene. 

Li gor defnasê ciwan, erbane sazeke 
Kurdî ye û bi mûzîka Kurdî re gelek 
bi aheng e. 

Bane yek ji hêlîna musîka klasîk ya 
Kurdî ye jî. Heyranên serçiya yê Bane 
gelek navdarin. 

Barana Bakurê helbestê: Arjen Arî 

Tu helbestvan bi qasî wî naşibin xalca xwe 


Rodî Zerya 


B akurê Kurdistanê ji hêla 
qonaxên edebî di kûrî de 
şikestî ye. Di navbera serdema 
qlasîk (Melayê Cizirî, Ahmedê Xanê, 
Feqiyê Teyran û çend navên din) 
û ekola Hawarê de gellek kêm kes, 
qelem û berhemên ku gihîştine nifşê 
nû hene. 

Di edebiyata Bakur de nêzî 300- 
400 salî bêdengiyek heye. Ev bêdengî 
bêdengiyeke dijwar e. Bêdengiyeke 
bêserûber e. Weke ku dengê mirov 
olan bide. Helbet berhem wê hatibin 
afirandin lê ka çiqas ji wan gihîştine 
ber destê me, çiqas ji wan bi dirustî 
çap bûne ew meseleyeke din û 
dûvedirêj e. 

Kurd hem ji ber ku civakeke devkî 
ye hem jî di warê dewletbûnê de 
kêm mane, dewlemendî û kelepûra 
aşopa wê bi têra xwe neherikiye 
ser edeb û hunerê. Piştî ku li Misrê 
(Kurdistan), li Rojavayê Kurdistanê 
(Hawar, Ronahî, Roja Nû), li Bakurê 
Kurdistanê (Tîrêj) hubra edeba Bakur 
hêdî hêdî ber qerektera literaturê ve 
herikî. 

Emê di vê kurtenivîsê de behsa 
endamekî du alî bikin. Hem endamê 
edeba Tîrêjê ye hem endam û yek 
ji pêşengê rista Bakur e. Arjen Arî 
yê ku ji hemû helbestvanan bêhtir 
dişibe xaka xwe. Weke axa xwe şkestî, 
bêxwedî, muzîkal, koçer, devkî, nîvco 
û derengmayî... 

Emê hewl bidin hinekî xwediyê van 
ristan binasin: 

Herekol im ez , ez Herekol im 
lijor im, eniya xwe rak! hêjî IJor 
im: 

li ser axekê - ku îro bindest- 
ji doh de kefteleft, îro pîkol im! 
Arjen Arî ji Çalê ya Nisêbînê ye. 

Hem serxetî ye hem binxetî. Ev 
binavkirina wî bi xwe ye ku digot: 

°Ez ji hêla mejî û dil ve binxetî me.” 
Sedema ku ji hêla dil çawa binxetî 
ye ne mijara me ye lê ji hêla zimên 

û mejî ve sedema _ 

gotina vê hevokê 
destnîşankirina 
bandora Cegerxwîn 
e. Bêle, Arjen Arî 
xwe weke şagirtê 
Cegerxwîn û Mûsa 
Anter didît. 

Arjen Arî di 
hevpeyvînekê de 



digot, "Piştî 12’ê - 

îlonê mirov û 

derdorên siyasî weke noka li kevir 
keve parçe parçe bûbûn. Ji xeynî 
peyvê û hubrê tu rê nemabû ku xwe 
pê vebêjim.” Ev yek weke sedem û 
çarçoveya helbestvaniyê dida der. Ev 


jî mirov ber bi aso û aşopa helbest- 
saziya Arjen Arî ve dibe. 

Arjen Arî derbirîn û derbxwarina 
xwe û kurdan bir ristê, bi helbestê, 
bi muzîkalîteya pêyvê dicebirand an 
dixwest xeyalekê bide pêşiya me. 

Herçend helbesta wî ya yekem di 
kovara Tîrêjê de hatibe weşandin 
jî serboriya wî 

- ya helbestê di 

belavokên polîtîk 
de dest pê dike. 

Li Nisêbînê hema 
hema herkes tê 
binçavkirin. Ar- 
jen Arî dixwaze 
vê bîne ziman 
alav û argumana 
di destê wî de 


Arjen Arî bi helbestên 
xwe bêdengiya dirêj ya 
helbesta kurdî têk bir û 
dengekî qerase bilind kir 
li erdnîgara helbestê 


ziman u peyv 
e. Jixwe jiberê 
de guhdarê Cegerxwîn e. Xwendeyê 
Ahmed Arif e. 

Arjen Arî jî tê girtin ligel rist û 
helbestên xwe. Piştî çar mehan ew tê 
berdan lê helbest li wir dimîne. 


Ji ber ku 12 îlonê li Bakurê Kurd- 
istanê tofanek rakir û her tişt da ber 
xwe helbet weşan, pirtûk, kovar, 
edebiyat û huner jî ji vê tofanê bêpar 
nema. Aloziyeke mezin dest pê kir. 
Helbestên Arî jî mecbûr man koç 
bikin kovarên li Swedê çap dibin. 
Berbang, Kurdistan Press, Nûdem û 
Çira... 

Helbestên - 

Arî li Başûrê 
Kurdistanê 
jî di kovarên 
Peyv, Nûbûn 
û Karwan de 
hatin weşandin 
jixwe di dil û 
helbestên wî de 
Hewlêr û Amed 
û Amûd û Ma- 
habad tu carî ne 

di nava sînorên welatên cuda de bûn.. 

Li Tirkiyeyê helbestên Arî di 
kovarên bi navê Jiyana Rewşen, 
Rewşen, Gulîstan, Kevan, Pîne û 
Tîrojê de hatin weşandin. Helbestên 


Helbestên Arî bi çend 
zimanên din jî hatin 
çapkirin û li Başûrê Kurd- 
istanê jî di gelek weşanan 
de hatin hewandin 


wî hatin xwendin, bihîstin û hêdî hedî 
muzîkjenên kurd ew kirin stran. 

Li Bakurê Kurdistanê û Tirkiyeyê 
kurd dibûn xwedî sazî, dezgeh, 
weşanxane.. Arjen Arî êdî dikarîbû 
helbestên xwe bike pirtûk. 

Ramûsan Min Veşartin Li Geliyekî, 
Helbest, Avesta, 2000 
Ev Çiya Rûspî Ne, Helbest, Avesta, 
2002 

Destana Kawa, Helbest, Weşanên 
Elma, 2003 

Eroûtîka, Helbest, Weşanên Lîs, 
2006 

Bakûrê Helbestê/Antolojiya 
Helbesta Bakûr, Weşanên Yekîtiya 
Nivîskarên Kurd a Dihokê, 2007 
Çil Çarîn, Helbest, Weşanên Enstî- 
tuya Kurdî ya Amedê, 2008 
Şêrgele, Helbest, Avesta, 2008 
Bîhoka Li Pişt Sînor, Çîrok-bîranîn, 
Wêşanên Avesta, 2010 
Payiza Peyvê, Weşanên Belkî 
Gorî û Bindest, Weşanên Ronahî, 
2012 

Kulîlkên Be’îvan / Hevbestî, 
Weşanên Ronahî, 2012 
Nivîs, ceribîn, gotar, semîner, 
konferans tu bibêje çi û ne çi.. 40 sal. 
40 salê bêbav mirov bide dû ristê. 
Mirovbide dû sewta Herekol.. 40 salî 
li kolanên bakurê helbestê weke ku 
kurd dibêjin, "Xwedê mirov ji dergeh 
û dîwanê xwe bavêje. 

Bi celebên curbecur li dengê hubra 
bakurê helbestê digeriya Arjen 
Li ser vê esasê, "Helbesta Ka 1 
mesnewîyek. 

Arjen Arî ji nakokiyan nedireviya. 
Camêrekî helbesta Bakur bû lê bo 
hema Rimbaud bi wî xerîb nedihat. 
Herî zêde xwe nezî Nerûda hîs dikir. 
Digot, ‘’Nerûda helbest bi masîgi- 
ran da hezkirin belkî ez jî karibim 
helbestê bi gundiyên Kurdistanê 
bidimhezkirin.” Bi "Eroûtîka’yê 
dixwest zeryaya hezkirin, evîn û 
erotîzmê qam bike. 

Arjen Arî koçberiyek dabû ber xwe. 

Her diçû. Her diçû. 

- Her diaxifî.Her 

dinivîsand. Arjen Arî 
an di xwe de hilne- 
dihat an di kolanên 
Amedê de. 

Ez Rodî Zerya...Li 
ser navê nifşê der- 
bxwarî, şîzofrenîk û 
travmatîk ku tu dîtin 
û te pirji wan hez 
kir. Ez tiştekî ji te re 
bibêjim Arjen Arî? 

Ji agirê cehennemê qet netirse. 

Ewê bi qasî tenêtiya te, te neşewitîne 
ebeden! 


? en “. 
^awa dibe 

1 nedire - * - " 
ir bû lê 

Encamên lêkolîn, bîranîn û 
şiroveyên Rojavayiyan derbarê 
muzîka kurdî di gelek ansîklopedî 
û salnameyên van welatan de jî cih 
girtine. Salnama wêjeyê ,Jahrbucher 
der LiteratuF li Wiyênayê ya ji sala 
1837'anjî dinivîse ku: 

“Kurd gelekî dildarê muzîkê nin 
ya ku pircaran melankolîk e. Hin 
stranên wan bi taybetmendî û delal 
in, hin jî ji aliye komên wek koroyê 
tên stran ku ew bi hevdu vedigerînin. 
Strana dengbêjan a Ferhad û Şirînê 
awazê strandina Tasso a ji aliyê kele- 
kvanên li Venedikê anî bîra min.“ 

Wek tê zanîn kevneşopiya stran- 
bêjiya kelekvanên bajarê Venedîkê di 
dîroka zanistiyên muzîkê de cihekî 
taybet girtiye û gelekî navdar e. 

Theodor Kotschy ê Avusturyayî ku 
zanyarekî botanîkê ê gelek navdar 
e jî li herêma Amêdî bûye şahidê 
stranbêj û muzikarên kurdî. Kotschy 
van bîranînên xwe yên ji dema ku 
ew tev hogirên xwe yên rêwitiyê ji 
bo berhevkirina nimûneyên gihayan 
hildikşe çiyan tîne ziman: 

“Ez dê ti car bandora ku stranên li 
Kurdistanê li Gara a nêzikî Amêdî di 
sala i84i‘an de li ser min hiştin ji bîr 
nekim. Piştî min pênc salan di nav 
Ereban de melodiyeke paqij guhdarî 
nekir, min di nav van çiyayan de du 
xulam ên ku li vir wek stranbêjên 
baş navdar bûn peyda kir. Dema em 
ji çiyan dadiketin wan klamên xwe 
yên ku bi piranî kurt bûn bi dil û can 
stran. Ev Kurdên ku gelek mirov ji 
wan ditirsin, dema ku mirov zanibe 
çewa bi wan re rabe û runê, dibîne ku 
ew di rastiyê de mirovên pir dilpak 
û mêvanhiz in. Dema muzîkaran bi 
aleta Mola lêdidan ez gelekî kêfxweş 
bûm.“ 

Li Awrûpa zanyariya muzîkê ji 
berêv de gelekî pêşde çûye weke 
notenivîsandin û temperekirina 
enstrûmanan. Ji ber vê jî dema roja- 
vayiyan li Rohilata Navîn guhdariya 
muzîk û stranên Kurdan û yên gelên 
din kirine, wan ev yek bi guhekî 
paqij û perwerdebûyî pêkaniye ku 
bi vî awayî ew dikarin baştir ferqa 
di navbera wan de destnîşan bikin. 
Wan di muzîk û stranan de bi piranî 
bala xwe dane paqijî û cidiyeta wan. 

Awrûpiyan derbarê muzîk û 
stranên kurdî gelekî pesnê lihevhati- 
na naverok û melodiyê daye ku bêşik 
kilam çiqas paqij bên stran naveroka 
wan jî bo biyaniyên ku zimanê kurdî 
nizanin jî ewçend baştir diyar dibe. 
Her wiha muzîkalîteya zimanê kurdî 
di vê çarçovê de roleke sereke diley- 
ize. 

Wek îtalî, êngilizî kurdî jî yek ji 
wan zimanan e ku bi melodiyê re 
gelek ahengdar e. Xaleke girîng jî 
ew e ku Kurdan ligel stranên dilînî 
û evînî hema hemû bûyerên dîrokî 
û civakî bi awayê kilam û destanên 
epîk strane. Ev tecrube di muzîka 
kurdî de bûye kevneşopiyek dewle- 


Piyanîst Lewy û pîrê êzdiyan 


R ojnameya muzîkê ya li ba- 
jarê Berlînê ’Neue Berliner 
Musikzeitung' ya ku ji roja 
30.0i.i850'an radigihîne, wekî kon- 
sertên zanîngeha Petersburgê yên ku 
di rojên yekşeman de tên li darxistin 
û vîolînçelîst Schuberth serkêşiya 
orkestreyê dike ji ber serfiraziya wan 
ji aliyê guhdarvanan de bi hijmetkarî 
hatine ecibandin. Ev çendekbûye 
ku muzîkvanên orkestrayê ku têde 
kemankêşê 
sereke Mau- 
rer û çend 
sazbendên 
têgihîştî yên 
ji Avusturya, 
Almanya û 
împaratori- 
ya Rûsyayê jî 
amadebûne 
li benda 
piyanîstê 
navdar Lewy 
mane ku ew 
jî beşdarî 

orkestrayê bibe. Piyanîst Lewy beriya 
çendekê ji aliyê Sultanê Osmanî de 
hatiye vexwendin bona pêşkêşkirina 
bernameke muzîka bi piyanoyê. Ro- 
jname bi mebesta van rêzekonsertan 
û vegera piyanîst Lewy dinivîse: 

“Piyanîst Lewy beriya demeke 
kurt ji îstenbolê vegeriya. Ji bo wî ev 
derfetek rûmetdarî bû ku di seraya 
Sultan de hunera xwe pêşkêş bike. 
Sultanê qedirbilind jî ji bilî nîşanên 
kêfxweşiyê yên aşîkar diyariyek 
muzîkal pêşkêşî mêvanê xwe kiriye 
ya ku ji 40 melodiyên tirkî ên re- 
sen pêktên û hatibûn nivîsandin. 


Mehmet Gultekin 


Lê îhtimala mezin ew e ku ew bi 
tevayî ji muzîka Yenîçeriyan bêhtir 
tiştek nîne, ya ku wê bi têra xwe 
teqereqê belavî dinyayê bike. Lê 
belê ji aliyê din de dema birêz Lewy 
ji wir vedigeriya, wî li ser riya xwe 
ji pîrekî Êzdiyên ku ji Kurdsitanê 
hatibûn koçberkirin keşfeke rasteqîn 
a muzîkal bi dest xistiye. Lewy ji 
pîrê Êzdiyan melodiya kilameke ku 
merivan bi awazê xwe yê gelek taybet 
hestiyar dike fêrbûye. Ev melodi ji 
yên Rohilatê ên din gelek cuda ye û ji 
ber dewlemendiya wê dikare baş bê 
stran. Diyar e ku ew yek ji kevntirîn 
melodiyan e ku heta roja me hatiye 
parastin.“ 

Sedsala 19‘an a keşfkirina ziman, 
wêje, muzîk, dîrok û etnolojiya Kurd- 
an ji aliyê zanyar û seyahên Rojavayê 
bû. Di nivîsekê de me qala lêkolînên 
wan derbarê dengbêjî û muzîka kurdî 
bi taybetî li Kafkasya Başûr û Ser- 
hedê kiribû. Her wisa pir çavkaniyên 
biyanî salixê rewşa muzîka kurdî li 
herêmên mayîn ji nîvê sedsala 19 
an jî didin ku ew hêjayî lêkolînên 
berfireh in. 

Hin di sala i836 4 an de James 
Rich ê arkeolog û zimanzan çûbû 
nav Kurdên başûr û bîranînên xwe 
yên ji wan rojan di pirtûkekê de 
weşandibû. Ew di vê rêwîtiya xwe 
de rastî gelek stranbêj û muzîkarên 
kurd hatiye û guhdariya wan kiriye. 
Piştî ku J. Rich qala taybetiyên Êz- 
diyên li Şêxanê wek mirovên dilşad, 
mêrxas, mêvanhiz û dilxweşiya wan 
a li hember biyaniyan dike, ew guh- 
dariya stranên kurdî jî dike û dibêje, 
wekî stranbêjekî Êzdiyan ê bi nav û 


deng bi hogiriyeke hostadî a tembûra 
xwe hin kilamên sereke ên Êzdiyan 
ji wî e straye. Stranek li ser revan- 
dina bi zorê a keçeke gelekî delal ji 
Şengalê bi navê Xezalê ji aliyê Hasan 
Paşayê bavê Ahmed Paşayê navdar 
ê ji Bexdayê bûye. Stranbêj piştre jî 
kilama li ser kuştina bi mixanetî a 
Hesen Begê mîrê dawîn ê Şêyxanê bi 
destê mîrê dawîn ê Amêdî Zebir Paşa 
lorandiye. 

Hennry Layard ê arkelologê navdar 
di dema salên lêkolînên xwe yên li 
herêma Musilê di sala 1849‘an de ji 
aliyê Şêx Nasir de hatiye verxwendin 
ku ew beşdarî cejna mezin a Êzdîx- 
anê li Şêx Adî bibe. Dema Layard 
digihêje herêmê, ew ji nav gundên 
paqij û binîzam û mirovên bi rabûn 
runiştineke aram û delal re derbas- 
dibe û digihêje gundê Badrî ya ku 
baregeha Şêx Nasir û Huseyin Begê 
bûye. Layard dibêje ku ji Şengalê 
bigre hetanî sînorên Kurdistanê yên 
li Kafkasya başûr gelek jin û mêr kon 
û zonanên xwe terikandine û hatine 
bona beşdarbûna pîrozbahiyan. Roja 
destpêka cejnê hemû mirovên bi 
kincên bedew xemilandî berê xwe 
dane gora Şêx Adî û muzîkarên herî 
baş jî bi tembûr û blûrên xwe ve cihê 
xwe girtine. Layard dûr û dirêj qala 
awaz û stranên kurdî jî dike. Di dema 
êvarê de dora 5000 mirov amade- 
bûne, agir vêxistinê, ji ber bandora 
bi hezaran îşqên pêtan kanî û çem 
rengareng biriqîne, parek ji zilam 
û jin tev zarokan li ser banê malan 
runiştine. Hemûyan ji wê demê pêve 
guhdariya kilam û miqamên kurdî 
yên paqij û xweş kirine. 

Mala Dengbêjan 



/v • 


a kurd 


û birêvebirina Mala Dengbêjan de 
cih girtiye û di warê nivîsîna Bergên 
Antolojiya Dengbêjiyê de kedeke 
mezin daye jî di derbarê dameziran- 
din û birêvebirina kar û xebatên Mala 
Dengbêjan de tîne ziman ku yekem 
car di sala 2003 yan de, di bin banê 
NÇDF’ê de ev xebat hatiye destpêki- 
rin, di destpêkê de li NÇDF’ê ji bo 
dengbêjan odeyekê hatiye vekirin û 
dûvre ku hejmara wan gihîşte 15’an û 
ew ode têrî wan nekiriye, dengbêjan 
xwestine ku ji wan re malekê bê ava- 
kirin. Hîlmî Akyol wiha dom dike: “Di 
2007’an de Beşa Çand û Tûrîzmê ya 
Şaredariya Amedê ji bo demezirandi- 
na Mala Dengbêjan bi projeyekê serî li 
foneke Yekîtiya Ewropa ku alîkariyên 
çandî û hunerî yên kêmneteweyan 
dikir xist. Di çarçoveya vê projeyê 
de wê Şaredariya Amedê Maleke 
Dengbêjan ava bikira û wê bi ser fonê 
jî alîkariyên amadekirina Antolojiya 
Dengbêjan, çapkirina CD’yên stranên 
dengbêjan û ji bo van dengbêjan 
lidarxistina konsêrtan bihatina kirin. 
Piştî ku proje hate pejirandin, di 30’ê 
Gulana 2007’an de Mala Dengbêjan 
hate avakirin û xebatên amadekirina 
antolojî, CD û konsêrtan hatin dest- 
pêkirin..” 

Akyol dide zanîn ku di gellek mi- 
hrîcanên li bajarên Kurdistan ên wek 
Amed, Wan û Dêrsimê de dengbêj 
konsêrtan pêk tînin, Şaredariyên 
Amedê di hin şahiyên xwe de deng- 
bêjan vedixwînin û dengbêj diçin 
bi stranên xwe beşdarî şahiyên wan 
dibin û her wiha carnan dengbêj 
bixwe jî şevên şahiyan lidardixin. 

Akyol dide zanîn ku li Mala Dengbê- 
jan, ger ku bûyer an jî rewşeke awarte 
tunebe, ji destpêkê heta niha her 
rojên şemiyê dîwanek tê lidarxistin, ji 
bilî vê rojê û rojên duşemê, her rojên 
din dengbêj ji sibehê heta berê êvarê 
li vê derê ji mêvanan re stranên xwe 
pêşkêş dikin. Hîlmî Akyol dibêje: “Tu 
sazî û dezgehên kurdan weke Mala 
Dengbêjan malevaniya mêvanan na- 
kin. Ez dikarim bêjim ku di nav salekê 
de nêzîkî 60 an jî 70 hezar kesên ji 
Amedê, ji bajarên din ên Kurdistan û 
Tirkiyeyê û ji Ewropa û welatên din 
mêvan tên serî li Mala Dengbêjan 
didin û stran û awazên dengbêjên me 
guhdarî dikin. Ji Kanada, ji Japonya, 
ji Kore, ji Malêzya û nêzîkî 15 welatên 
din mûzîkoloj ji bo naskirina vê çandê 
û guhdarkirina dengbêjan hatin bûne 
mêvanên me û ji vê çanda resen 
ya kurd matmayî man û vegeriyan 
welatên xwe. Ji gellek Zanîngehên 
Tirkiyeyê bi dehan xwendekarên mas- 
têrê û pisporên mûzîkê li ser çanda 
Dengbêjiyê tez amade kirin û pêşkêşî 
zanîngehên xwe kirin.” 


Seydxan, Mala Bokalikî û hemû ser- 
hildêrên ku ji bo vî welatî şer kirine 
û ked dane, em bi saya dengbêjiyê ji 
wan haydar bûne û em wan yad dikin. 
Her wiha em leheng û lehengiyên 
hevdem jî bi awazên xwe tînin ziman 
û ji bo nifşên siberojê di awazên xwe 
de qala wan dikin.” 

Dengbêj Nayifê Mûnsî, di derbarê 
baldariya dengbêjên din a ji Mala 
Dengbêjan re dide zanîn ku deng- 
bêjên ji bajarên din; Ji Mûşê, ji Wanê, 
ji Batmanê, her wiha dengbêjên ku ji 
ber xeteriya şer ku gund û warên wan 
hatine şewitandin û koçî bajarên ro- 
javayê Tirkiyeyê kirine jî carnan têne 
Mala Dengbêjan û li gel hev şahiyan 
lidardixin. 

Dengbêj Eliyê Qerecdaxî jî çîroka 
xwe û beşdarbûna xebatên dengbêjiyê 
wiha tîne ziman: “Ez 51 salî me. Ji 
Şadiya girêdayî Amedê me. Ji 14 
saliya xwe ve ez dengbêjiyê dikim. Di 
sala 2003’an de min û Mehmûd Qizil, 
me li NÇDF’ê dest bi xebateke dan- 
asîna dengbêjiyê kir. Di destpêkê de 
me pir zehmetiyan kêşa. Dûvre hêdî 
hêdî dengbêjên din jî hatin serî li me 
dan û xwestin di nav xebata danasîna 
dengbêjiyê de cih bigirin. Piştî xebata 
4 salan hate gotin ku em li ser pro- 
jeyeke bi vî rengî, yanî projeya Mala 
Dengbêjan bixebitin û di sala 2007’an 
Mala Dengbêjan hate damezirandin. 
Me bang li hemû dengbêjên herêmê 


kir û me xwest her dengbêjê ku dix- 
waze, dikare di nav vê projeyê de cih 
bigire û were xizmeta vê çandê bike..” 

Dengbêjî şîn û evîn e 

Eliyê Qerecdaxî diyar dike ku dema 
gel tê guhdariya wan dike ew kêfxweş 
û şabaş dibin, lewre ew têdigihîjin 
ku çanda dengbêjiyê ne bêxwedî ye û 
guhdar jî ji ber ku ji alî van dengbêjan 
ve çanda kevnar jîndar maye û dimîne 
şad û bextewar dibin. Dengbêj Eliyê 
Qerecdaxî li ser şênbûn û afirandina 
hestiyariya dengbêjiyê jî wiha dibêje: 
“Dengbêjî li ser evîn û şînê şên dibe 
û digeşe. Di vir de ya herî bingehîn 
şîn e. Erê evîn jî dengbêjiyê digeşîne 
lê evîndarî tê, diçe û dîsa tê û diçe. Lê 
belê şîn her şîn e. 

Mala Dengbêjan projeya 
Şaredariya Amedê bû 

Nivîskar Hîlmî Akyol ku ji destpêkê 
ve di nav kar û xebatên damezirandin 


Feqî Mistefa - Amed 

D ibêje “Ji bo em çanda xwe 
berdewam bikin ez hatim 
Mala Dengbêjan.” Dengbêj 
Fesîhê Pasûrî û dom dike: “Ji bo 
kevneşopiya bingeha wêjeya kurdî 
neyê windakirin û ji bo di siberojê de 
ji nasnameya me re bingeheke baş bê 
çêkirin divê Mal û Malên Dengbêjan 
bêtir bêne çalakkirin.” 

Mala Dengbêjan a Amedê di 
30’ê Gulana 2007’an de ji alî Nav- 
enda Çandan Dîcle-Firatê(NÇDF) 
û Şaredariya Mezin a Amedê weke 
projeyeke çandî ji foneke alîkariyê 
ya çand û hunera kêmneteweyan a 
Yekîtiya Ewropayê re tê pêşkêşkirin û 
proje tê pejirandin. Mala Dengbêjan, 
ji aliyekî ve, di gellek şahî û mihrîcan- 
an de konsêrtên dengbêjan lidardixe 
û ji aliyê din ve ji bo arşîvkirinan ber- 
hemên çanda devkî ya kurd Antolojî û 
albûman amade dike. Dengbêj Fesîhê 
Pasûrî ku yek ji dengbêjên Mala 
Dengbêjan e diyar dike ku di bin banê 
vê malê de ji bo çanda dengbêjiyê 
bigeşe û di nav kurdan de û di cihanê 
de bê naskirin, erka ku dikeve ser 
milên wan ewê bi cih bînin. 

Barê çanda kurd li ser milê 
dengbêjan e 

Fesîhê Pasûrî dide zanîn ku ji bo 
guhdarkirina dengbêjan û ji bo nasîna 
çanda dengbêjiyê, ji Kurdistan û ji 
gellek aliyên Tirkiye û cîhanê kes 
û kom têne Mala Dengbêjan û ew 
hem ji wan re distirên hem jî çanda 
dengbêjiyê bi wan didine nasîn. Fes- 
îhê Pasûrî dide zanîn ku ew stranên 
kevn yên ku bûyerên dîrokî yên wek 
serhildana Şêx Sehîd, Mîr Mehmûd 
Begê Cindî û gellekên dinê distirê. 
Fesîhê Pasûrî wiha dibêje: “Ji ber ku 
çanda wêjeya nivîsî ya kurd pir ne 
dewlemend e, dengbêjiyê ew erka 
wêjeya nivîskî jî hilgirtiye ser xwe. Ji 
ber wê yekê jî em bi ser dengbêjiyê ve 
ji bûyerên dîrokî yên kurdan haydar 
dibin û teybet ez dixwazim bi dengê 
xwe van bûyeran pêşkêş bikim.” 

Dengbêj Nayifê Mûnsî jî grîngiya 
dengbêjiyê wiha tîne ziman: “Deng- 
bêjî, hebûna kurdan e. Dengbêjî 
arşîva dîroka kurdan e. Bi saya 
çanda dengbêjiyê û dengbêjan em 
hemû bûyerên ku di nav kurdan de 
qewimîne agahdar dibin. Di dîroka 
kurdan de çi bûye? çi hatiye serê 
kurdan? Kurdan, hemû ev bûyer û 
qewimînên dîrokî bi newa û stranî 
ji dengbêjan guhdar kirine û ji wan 
bûyer û qewimînan haydar bûne. Wek 
nimûne; Kor Hiseyn Paşa, Slêmanê 
Ahmed, Rizayê Xêlid, Sehîdê Nado, 
Bavo Şêx Sehîd, Mala Pişar, Mala 

Fûara pirtûkan dest pê dike 

Li Stenbolê dema pirtûkan e 








’yemîn Fûara Pirtûkan a Stenbolê 
8’ê vê mehê li dar dikeve. Di fûarê 
de weşanxaneyên kurd jî hene lê îsal 
jrsaierrffîn kêmtir weşanxaneyên kurd beşdar 
dibin û dîsa di heman demê de ji salên din kêmtir 
gotûbêjên bi kurdî hene. 

Fûara Pirtûkan a Stenbolê îsal di navbera 8-16’ê 
vê mehê de li dar dikeve. Di fûara ku ji aliyê 
TUYAP û Yekîtiya Weşangerên Tirkiyeyê ve tê 
organîzekirin îsal welatê mêvan Macaristan e. 
Mêvanê Rûmetê jî rexnegirê 
sînemayê, nivîskar Atilla 
Dorsay e. Ji ber vê yekê 
jî di nav çalakî û 
gotubejen tuare 
de gelek gotûbêj 
û panelên li ser 
sînemayê hene. Ji 
ber 100 saliya sîne- 
maya tirk jî ev yek 
hatiye diyarkirin. 

Gerînendeyê Giştî yê 
Rojnameya me Faysal 
Dagli jî wê di çarçoveya 
fûarê de li gel bernameyekê 
pirtûkên xwe îmze bike. 

Weşanxaneyên kurd kêm in 

îsal jî wekî salên din gelek weşanxaneyên 
kurd di fûarê de standê vedikin lê hem temamê 
weşanxaneyên kurdan lê nîn in, hem jî yên ku 
par hebûn îsal tune ne. Mînak par Weşanên Ar, 
Weşanên Lîs, Weşanên Vate hebûn di fûarê de lê 
îsal nîn in. Ji weşanxaneyên kurd ên ku hene di 
van salonan de van nimreyan de standê vedikin: 
Weşanên Ava (Salon 2, No 605 F), Weşanên Aves- 
ta (Salon 2, No 211A), Weşanên J&J YAYINLARI 
(Salon 2, No 605 D), Weşanên Nûbihar (Salon 2, 
No 513 B), Weşanên Peywend û Kurt Tarîhî (Salon 


Weşanxaneyen 
kurdî jî li fûara 
pirtûkan cîhê xwe 
digirin û bi gelek ber 
nameyan pêşwaziya 
xwîneran dikin 

2, No 605 E), Weşanên Rûpel (Salon 
10, No 211 B). 

Ji weşanxaneyên turk lê hin pirtûkên 
bi kurdî jî diweşînin hene ku ew jî di 
fûarê de ne. Ji wan herî zêde Weşanên 
Evrensel pirtûkên bi kurdî diweşîne. 
Weşanên Evrensel (Salon 3, No 311A), 
Weşanên Belge (Salon 3, No 509D) ve- 
dike. Her wiha IMC TV, Weqfa Îsmaîl 
Beşîktî, Komeleya Mafên Mirovan jî 
standan vedikin. 

Çalakiyên bi kurdî jî kêm in 

Di fûarê de bi sedan panel û 
gotûbêjên cur bi cur hene. îsal jî di nav 
van de hin bi kurdî hêne lê mixabin 
dîsa ji salên din ev çalakî kêmtir in. Di 
nav hemû çalakiyan de tenê du çalaki- 
yên bi kurdî hene. Ji van, Weşanên J&J 
paneleke bi sernavê "Romana Kurdî” li 
dar dikeve. Di panela ku 12’yê mehê li 
Salona Karadenîz, saet 17.00-17.45’an 
de li dar bikeve dê Azad Zal bi rê ve 
bibe û nivîskar Abdullah Pertev Işik, 
Omer Dilsoz û Cîhan Roj wekî axiver 
beşdar bibin. 

Çalakiya din a bi kurdî jî ji aliyê 
Weşanên Ava ve tê li dar xistin. Ava dê 
gotûbêja bi sernavê "Hespê Qemer’’ ku 
nivîskar Ronî War wekî axiver beşdar 
bibe de li dar dixe. Ev gotûbêj 13’yê 
mehê saet di navbera 15.30-16.30'yan 
de li Salona Buyukada li dar bikeve. 

Di temamê fûarê de bi sedan nivîskar 
jî dê pirtûkên xwe ji bo mêvanan îmze 
bikin ku di nav van de nivîskarên kurd 
jî hene. Lîsteya wan emê paşê ragi- 
hînin. 


Xewnên Gulê bûn pirtûk 


Di warê wêjeya zarokan a bi kurdî de her roj berhemên nû têne ama- 
dekirin û çapkirin. Wêşanxaneyên kurdan ji demekê ve ye ku beşeke xwe 
li ser wêjeya zarokan avadikin û gelek berhemên girîng heta niha hatine 
çapkirin. Rêzepirtûka bi navê ‘Xewnên Gulê’ ku ji aliyê Kerem Tekoglu 
ve hatin amadekirin, weke pirtûk derçûn. 

Rêzepirtûka ku ji 5 kitêban pêk tê ya ku ji çîrokan ji bo zarokên 
di navbera temenê 0-8 salî hatiye amadekirin ji aliyê Wêşanxaneya 
Do ve hat çapkirin. Kitêbên ku bi wêneyan hatine xemilandin xwedî 
naverokeke fireh ya di derbarê çîrok û gotinên di derbarê zarokanda nin. 

Ji ber ku di vê qadê de valahiyeke mezin heye û bo zarokên kurd 
wêjeya ku bi kurdî hitiye nivîsandin kêm e, ew berhem jî xwedî girîngi- 
yekê ne. 

Lehengê seta pirtûkan keçeke bi navê Gulê ya 7-8 salî ye û pirtûk ji ser- 
boriyên wê pêk tên. Tekoglu dibê ku, her pirtûkek ji bo perwerdekirina 
zarokan hatiye amdekirin da ku bi zimanê xwe rehetir xwe îfade bikin. 
Tekoglu wiha got, “Hemû seta pirtûkan bi şêwra pedagogî, mamosteyê 
zimanê kurdî û mamosteyên beriya dibistanê hat amadekirin. Me 
nexwest ku ji hêla padagogiyê de kêmasiyên wê hebin, ji ber ku ew hêl 
pir girîng e. Di pirtûkan de ji hezkirina xwezayê bigre hetanî nasîna erd- 
nîgariyê, ji rêzgirtina dê û bav bigre hetanî paqijiyê her tişt heye.” 

Sîmir Rûdan 


Di sala 1981’an de li Cizîrê ji dayik dibe. Zarokatiya xwe li vir, li ber 
Çemê Diclê derbas dike û dibistana navîn li Mêrdînê dixwîne. Sala 
1999’an di Zanîngeha Hacettepê de ji bo perwerdehiya felsefê derbasê 
Enqerê dibe. Bi çûyîna Enqerê re derdoreke nû nas dike û dikeve pêy 
xwastekên dilê xwe û dest bi lêxistina tembûrê dike. Dû re berê xwe dide 


muzîka biyanî û formên wê yên mîna rock û mêhla xwe dide ser gîtarê. Di 
sala 2002’an de di Koroya J.S Bach de ji bo demekê stranbêjiya aryayan 
dike. Ev girêdayî Beşa Hûnerên Bedew ya Zanîngeha Enqereyê bû. Piştî 
zanîngehê jî karê berhemandina muzîkî didomîne. Di havîna 20013’an de 
ji Ûtopya Muzikê albûma xwe ya yekem bi navê s Bi Çîrokî’ derxist. 


Çîrok cihêrengiya me didin der 


Gulê Demîr 


D i salên dawîn de ji nava kurdan 
gelek ciwan û kesên muzîkjen 
ku di berhemên xwe de form û 
bingehên ku li cîhanê bi heyranî têne 
şopandin bi kar tînin. Muzîka kurdî 
ku piştî normalîzebûna rewşa siyasî 
bi pêngavên girîng hevrikiya qelîteya 
muzîka cîhanê, bi destê navên nû 
bêhtir geş û bi deng dibe. 

Ji van kesên ku bi formên gerdûnî 
muzîka kurdî dixemilîne yek jî Sîmîr 
Rûdan ê Cizîrî ye ku bi yekem albûma 
xwe ya bi navê ‘Bi çîrokî’ tarza rockê 
bi dengbêjiyê ve dihelîne. Rûdan, li 
ser berhema xwe ku di warê bingeh 
û şirovekirinê ve balê dikşîne û bi 
gelemperî li ser muzîka kurdî pirsên 
me bersivandin. 


► Hûn dikarin behsapêva- 
joya derxistina albûma “Bi 
Çîrokî”yê bikin. Albûmê bo we 
çi anî û çi bir? 

Derxistina Bi Çîrokiyê ji bo min 
wek serpêhatiyek mezin bû. Di beşek 
vê xebatê de keda gelek dostan 
heye. Jixwe li ser berga albûmê 
min ew yeko yeko da nîşan dayîn. 

Ji bo albûmê gelek zehmetî çêbûn. 
Westandinên xweş em bêjin. Bi tenê 
ji bo peydakirina prodûksiyonekê di 
navbera Stenbol û Cizîrê de çar pênc 
caran çûm û hatime. Di dawiyê de 
bi Ayhan Orhuntaş re, ku xwediyê 
Utopya Muzikê ye, bûm nas û me pey- 
man danî. ‘Bi Çîrokî’ tecrûbeya min 
ya yekem e lê dîsa jî di çekirina wê de, 
ez di gelek astan de şixulîm. Em bêjin 
ji xeynî gotin û muzîkan, aranjeyên 
stranan jî min çêkirine. Di stûdyoyê 
de, ji bilî pişt vokalan, di gelek deran 
de min gîtar û klavye lêdaye. Ji ber ku 
xebatkarên Ûtopya Muzikê bi kurdî 
nedizanibûn, barê edîtkirina vokal 
û pişt vokalan jî mabû li ser pişta 
min. Weki din bi saya ‘Bi Çîrokiyê’ 
ez bi zimanê kurdî re bêhtir eleqedar 
bûm, da ku ez bikaribim ji muzîkan 
re gotinên lihevhatî pêk bînim û xwe 
çêtir îfade bikim. 

► Di muzîka ive deform, aivaz û 
enstrûmanên muzîka rojavayî 
ên mîna rock , country, pop û 
hwd hene? 

Mirov çi bixwe wê diguvirîne û ew 



şêweyên gerdûnî û 
formên dengbêjiyê li ser 
heman mînderê dide 
rûniştandin A 


albûma xwe de 


tişt li ser mirov tesîr dike. Kêfa min 
ji muzîkên rojavayî re tê, bêhtir ez 
guhdariya wan dikim. Di albûma ‘Bi 
Çîrokiyê’ de wekî te gotî ne bi tenê 
formeke rojavayî heye. Ji ber vê ez ni- 
karim bêjim bi sedî sed terza min ev e 
lê belê tişta ku xuya dike ew e ku di al- 
bûma ‘Bi Çîrokiyê’ de sounda rockê li 
gorî wan şêwazên din bêhtir cî girtiye. 
Giraniya rockê bêhtir e lê dîsa jî ji dilê 
min nayê ku ez xwe kategorîze bikim, 
bêjim ez rockvan im. Ne ew qas jî. Ez 
ji vê axê me, ji stranên me yên gelerî 
jî gelek hez dikim û wan dibêjim. Ji 
aliyê din ve xwe miletiyek yê dinyayê 
jî dibînim. Dixwazim bi awayekî 
gerdûnî jî bistirêm. 


Ku meriv li stranên te dinêre , 
bi gelemperî di hundirê xive 
de çîrokekê dihexvînin, xvek 
dengbêjiyeke modern -ku exv 


jî çîrokan dibêjin- Tu dikarî li 
ser vê çi bibêjî? 

Carinan ez ji xwe jî vê pirsê dikim: 
“Çima çîrok li me xweş tên?”. Bawer 
im di nava zehmetiyên jiyanê de 
bêhna me mirovan carinan hingî teng 
dibe bi çîrokan em xwe ji bîr ve dikin. 
Bi guhdarkirina wan em ji giraniya 
dinê hinekê dûr dikevin. Muzîk jî welê 
ye, bi wê em rehet dibin. Lê di dest- 
pêkê de min biryarek wisa nedaye, 
min negotiye ka ez ê gotinên xwe yên 
stranan bi awayekî çîrokî binivîsim. 

Ev taybetiya gotinan, min jî di dawiyê 
de ferq kir. Me jî got bila navê albûmê 
‘Bi Çîrokî’ be. Di çanda dengbêjiyê 
de jî çîroktî heye rast e. Heta dengbêj 
gelek caran qala tiştên ku rast in yan 
ku çêbûne jî dikin. 

Li ser muzîka kurdî şîroveyên 
"xitimînê", rr xxvedubare 


kirinê TT têne kirin, hûn rexvşa 
muzîka kurdî ya niha bi erênî 
û neyîniyê çaxva dibînin? 

Di muzîka kurdî de ez xitimandinê 
nabînim. Kêm zêde şewazên nû der- 
dikevin ez dibînim. Lê dibe ku kurdan 
ji bêderfetî û ji bêxwedîtiyê bi xwe 
re nedîtibin. Ji kîjan miletî be ferq 
nake, heger mirovek ji mafên xwe 
yên bingehîn mehrûm be dê zehmet 
bikaribe hûnerek pak biafirîne. Ew 
mirovên ku di navbera hebûn û 
nebûnê de tên û diçin dê çawa bikarin 
ji xwe û jiyana xwe tiştekî fahm bikin 
û ji me re jî bêjin? Dive pêşiyê asas 
hebe da ku tebeqe jî xwe li ser 
bigirin. 

Hûn rexvşa daxvî ya kur- 
dan çaxva dibînin? 

Piştî Şengalê ev demek dirêj 
e Kobanê berxwe dide. Ji vê 
yekê em di nava endîşeyekê 
de ne. Rewşa Bakur jî giradayî 
Kobanê ye. Ji ber vê yekê Bakûr 
jî carinan dikeve rewşeke krîtîk. 
Hêvîdar im hînî ku mirin zêdetir 
çênebûne ev şer biqede. Rojhilata 
Navîn jixwe her û her tevlihev e. Tu 
dibêjî qey leystoka kişikê ye. “însan” 
di hişkeyiya mezhep û nijadperesti- 
yan de wenda bûye. Ji ber xwe û 
menfaetên xwe yên hûrik mirov şaş 
bûye. Nizane çi dike. Yê dikuje jî ew e 
yê dimire jî... Çawa ji notayên lihev- 
vhatî stranên xweş çêdibin, gerek 
mirov jî di nav ciwakan de bi awayekî 
demokratîk hev qebûl bikin. Heger 
me mirovan biwêriya nêzikî hev bibin 
wê çaxê me yê hev fahm jî bikira. Me 
hev fahmbikira me yê bidîta! 
Dipêşerojê deplanên 
te çi ne? 

Ji bo ‘Bi Çîrokiyê’ ez bawer im hîn 
jî danasîneke baş çênebûye. Em bêjin 
ku me hîn klîbek jî nekişandiye. Lê 
hêdî hêdî divê çêbe. Ji bo albûmeke 
din berhem hêdî hêdî dikevin ser 
hev. Di seberojê de dibe ku ez hinek 
formên din biceribînim. Em bêjin 
sounda ‘Bi Çîrokiyê’ gelek rojavayî 
çêbû. Dibe ku di albûmeke din de 
ez şêwazên din jî bi kar bînim. Ji bo 
muzîkên filîman teklîf tên, di siberojê 
de dibe ku xebatên min yên bi vî rengî 
jî çêbin. 












